ΣΥΛΛΟΓΟΣ ΑΠΑΝΤΑΧΟΥ ΝΗΣΙΩΤΩΝ "Ο ΠΑΜΙΣΟΣ": Διοικητικός Απολογισμός 2016\nΆλλη μια τριετία τέλειωσε και μαζί κλείσαμε τα 20 χρόνια από την δημιουργία του ΠΑΜΙΣΟΥ.\nΜια εικοσαετία γεμάτη δράση, δραστηριότητες συμβατικές αλλά και καινοτόμες. Από τα σημαντικότερα της εικοσαετίας, θάλεγα πως είναι η επανασύνδεση των τότε 50-60άρηδων Νησιωτών με πανελλαδικό κύρος και καταξίωση με πρωτοβουλία του Συλλόγου μας. Μέσα από τις σελίδες της εφημερίδας μας και με όχημα τις εκδηλώσεις, όλα αυτά τα χρόνια, φέραμε σε επαφή το Νησί και τους Νησιώτες με τον Κρεμμυδά, τον Ληναίο, τον Παναγιωτόπουλο, τον Κατσουλίδη, τον Μαρκόπουλο, τον Θωμόπουλο και τόσους άλλους. Μέσα από τις σελίδες του ΠΑΜΙΣΟΥ, γνώρισαν και γνωρίσαμε και μεις την σημαντική πορεία της ζωής τους και όλα αυτά που τους έκαναν ξεχωριστούς και σπουδαίους.\nΤην τριετία που πέρασε, καταγράφονται σαν ιδιαίτερης αξίας και σημασίας:\n1. Οι δυο μεγάλες παραγωγές που έγιναν στην Αρχαία Μεσσήνη, για τον Σικελιανό το 2014 και τον Μ.Αναγνωστάκη το 2015, με σολίστα τον τραγουδιστή Γιάννη Θωμόπουλο. Αναδείχθηκε η αναγκαιότητα και καταδείχθηκε η δυνατότητα πραγματοποίησης ενός Καλοκαιρινού Φεστιβάλ στην Αρχαία Μεσσήνη, με την ευθύνη πλέον και τις δυνατότητες που διαθέτει ο δήμος Μεσσήνης. (Η εκδήλωση του 2014 πραγματοποιήθηκε με οικονομική ενίσχυση της Περιφέρειας και τεχνική βοήθεια του Δήμου Μεσσήνης, ενώ το σε αυτήν του 2015 ο δήμος συνέβαλλε και με τεχνική βοήθεια αλλά και με οικονομική στήριξη).\n2. Η Ανάδειξη του καλοφτιαγμένου και καλαίσθητου προαύλιου της Αγίας Παρασκευής, σαν χώρος που μπορούν να γίνουν αξιόλογες πολιτιστικές εκδηλώσεις το καλοκαίρι, όπως αυτές για τον Τάκη Βαλαβάνη και τον Π.Σκούφη.\n3. Η ιδιαίτερα σημαντική Ημερίδα για την Φρίντα Λιάπα, στο Gazarte τον Δεκέμβρη του 2014.\n4. Η ακόμα πιο σημαντική απόφαση και προετοιμασία για έκδοση βιβλίου για την Φρίντα Λιάπα, στο οποίο περιέχονται οι τρεις ποιητικές της συλλογές, που δεν κυκλοφορούν πλέον προσφορά του Κυριάκου Αγγελάκου και οι ομιλίες των σημαντικών ανθρώπων του πολιτισμού από την Ημερίδα μας. Ένα βιβλίο αναφοράς για τους φίλους της Φρίντας Λιάπα.\n5. Η έκδοση ενός ακόμα βιβλίου του Παν. Σκούφη "Σταυροδρόμια Ζωής" Β' τόμος.\n6. Πολιτιστικές εκδρομές στο Ναύπλιο και τη Ελευσίνα, κρουαζιέρα στον Αργοσαρωνικό, αποκριάτικο χορό κλπ\nΤρία χρόνια γεμάτα δραστηριότητες, προίκα στο νέο ΔΣ που θα εκλεγεί σήμερα.\nΤέλος η τριετία κλείνει με δυο γεγονότα που αφορούν το Διοικητικό Συμβούλιο:\nα/ η παραίτηση του Χαράλαμπου Βασιλαδιώτη. (Οι επιστολές έχουν δημοσιευθεί στον Πάμισο).\nβ/ Η απόφαση του Δημ.Δημητρόπουλου να μην συμμετάσχει στις εκλογές για ΔΣ του Συλλόγου μας και να αφοσιωθεί στην Εταιρία Φίλων του Μουσείου Κατσουλίδη. Το Μουσείο Κατσουλίδη, όπως έχετε διαπιστώσει μέσα από τα δημοσιεύματα στον Πάμισο, κατέχει προνομιακή θέση για μας, μια και θεωρούμε πως είναι το σημαντικότερο σύγχρονο πολιτιστικό σημείο που έχει να παρουσιάσει η Μεσσήνη. Είναι γεγονός διαπιστωμένο πως δεν έχει αξιοποιηθεί πλήρως από την τοπική κοινωνία. Ευελπιστούμε πως ο Δημ.Δημητρόπουλος, με τις δράσεις του θα καταφέρει να υπερβεί αυτό το σκόπελο και πιστεύουμε ακράδαντα πως παράλληλα θα συνεχίσει να στηρίζει τις πολιτιστικές πρωτοβουλίες του Πάμισου.\nΑυτός είναι ο απολογισμός της τριετίας του απερχόμενου Διοικητικού Συμβούλιου και μαζί με την εικοσαετή ιστορία μας, μπορούμε αβίαστα να πούμε πως\nυπήρχε λόγος και αιτία για την δημιουργία του Πάμισου και\nαυτός ο λόγος σήμερα δικαιώνεται πλήρως.\nΑναρτήθηκε από ΜΙΧΑΛΗΣ ΓΑΒΡΑΣ στις 10:47 μ.μ.\nΑποκριάτικος Χορός ΠΑΜΙΣΟΥ\nΣυγκροτήθηκε το νέο Διοικητικό Συμβούλιο\nΧαιρετισμός στην κοπή της πίτας 2016


Ανακοίνωση Διενέργειας Διαγωνισμού 02/22 της 114ΠΜ για Προμήθεια Εργαλείων\n20 Ιουνίου 2022 | Κατηγορία: Διακηρύξεις - Διαγωνισμοί. Διαβάστηκε 17 φορές.\nΗ 114 Μάχης διεξάγει μέσω ανοικτής διαδικασίας ηλεκτρονικό διαγωνισμό με αντικείμενο την προμήθεια εργαλείων στην πλατφόρμα του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ) με σκοπό τη σύναψη Σύμβασης, σύμφωνα με τις διατάξεις του Ν. 4412/16, όπως αυτός τροποποιήθηκε και ισχύει.\nΗ Συνολική Προϋπολογισθείσα Δαπάνη είναι 119.258,00€, συμπεριλαμβανομένων των προβλεπόμενων κρατήσεων (ποσοστού 6,27868%), και επιβαρυνόμενο με ΦΠΑ 24%, ήτοι σύνολο 147.879,92€, συμπεριλαμβανομένων των προβλεπόμενων κρατήσεων και του αναλογούντος ΦΠΑ.\nΈναρξη της προθεσμίας υποβολής των προσφορών : 22η Ιουνίου 2022, ημέρα Τετάρτη και ώρα 10:00πμ.\nΚαταληκτική ημερομηνία υποβολής των προσφορών : 22η Ιουλίου 2022, ημέρα Παρασκευή και ώρα 15:00.\nΠερισσότερα σε αυτή την κατηγορία: « Ανακοίνωση Περίληψης Διακήρυξης του Υπ Αριθμ: 26/22 Διαγωνισμού για το πρόγραμμα στρατιωτικού εξοπλισμού «Προμήθεια 200 Κρανών Ιπταμένου Νέου Τύπου». Ανακοίνωση Προκήρυξης Θέσης στον Ευρωπαϊκό Οργανισμό Περιβάλλοντος (ΕΕΑ) στην Κοπεγχάγη »


"Έφυγε" από τη ζωή δημοτικός υπάλληλος Aftodioikisi.gr\nΣτο Κάιρο ο Μητσοτάκης – Οι συναντήσεις ...\n11 Μαΐου 2021 - 13:17\nΣύμφωνα με το kalimera-arkadia.gr. η κηδεία θα γίνει στις 11 Μαϊου ημέρα Τρίτη, ώρα 17:00 στον Άγιο Γεώργιο Ολομάδων.\nΗ σορός του αποθανόντα θα ευρίσκεται στην οικία του από ώρα 16:00.\nΗ είδηση έγινε γνωστή από την ομάδα του οικισμού Ολομάδες Βαλτεσινίκου, απ’ όπου καταγόταν…\nΑγγελής Γεωργίου Παπαγεωργίου.\nΥπάλληλος του Δήμου Τρίπολης.\nΓια την ημέρα και ώρα της κηδείας θα υπάρξει νέα ανάρτηση.\nΤα συλλυπητήρια του Δημάρχου Τρίπολης\nΟ Δήμαρχος Τρίπολης Κώστας Τζιούμης εκφράζει τη βαθύτατη θλίψη του «για τον απροσδόκητο θάνατο του εκλεκτού ανθρώπου, φίλου και συνεργάτη Αγγελή Παπαγεωργίου.\nΟπόνος και η οδύνη όλων δεν αποτυπώνεται με λόγια. Η απώλειά τον έχει στοιχίσει σε όλη την οικογένεια τον Δήμου Τρίπολης.\nΕκφράζουμε τα θερμά μας συλλυπητήρια και ευχόμαστε δύναμη και κουράγιο στην οικογένειά τον, συγγενείς και φίλους.»\nΗ Διεύθυνση Περιβάλλοντος και ο Αντιδήμαρχος Γ. Λαγός αποχαιρετούν τον Αγγελή …\nΑγγελή μας, οι υπάλληλοι της διεύθυνσης Περιβάλλοντος και εγώ προσευχόμαστε για να βρεις τη θέση σου στον Παράδεισο.\nΜάς έφυγες νωρίς, αλλά είχες δώσει πολλά.\nΉσουν ως προσωπικότητα ένας από τους πιο όμορφους ανθρώπους.\nΕλπίζουμε εκεί που πήγες να μας βλέπεις και να μας βοηθάς.\nΓραφείο Αντιδημάρχου Γεωργίου Λαγού\nΤα συλλυπητήρια του πρώην Δημάρχου Τρίπολης, Γιάννη Σμυρνιώτη\n«Δυστυχώς ο Δήμος Τρίπολης θρηνεί την ξαφνική απώλεια ενός νέου ανθρώπου, του υπαλλήλου του Τμήματος Πρασίνου Αγγελή Παπαγεωργίου. Αγγελή καλό κατευόδιο. Τα ειλικρινή μου συλλυπητήρια στην οικογένειά σου.»\nΗ ανακοίνωση Παπαδημητρίου\nΜε ανάρτησή του, ο δημοτικός σύμβουλος Σωτήρης Παπαδημητρίου αναφέρει: «Σε μεγάλη οδύνη και θλίψη με οδήγησε η αναπάντεχη είδηση για τον ξαφνικό χαμό του πρώην συνεργάτη από το Τμήμα Πρασίνου του Δήμου Τρίπολης, αλλά κυρίως φίλο, Αγγελή Παπαγεωργίου.\nΜε τον Αγγελή είχαμε μια άψογη συνεργασία. Πάντα ήταν παρών σε ότι του ζητήθηκε.\nΤα θερμά συλλυπητήρια στους οικείους του αλλά και στους συναδέλφους του.\nΕλαφρύ το χώμα που θα τον σκεπάσει..»\nΗ συλλυπητήρια ανακοίνωση του Συλλόγου Εργαζομένων ΟΤΑ\nΟ Σύλλογος Εργαζομένων Ο.Τ.Α. Ν. Αρκαδίας, στο άκουσμα του πρόωρου θανάτου του αγαπητού συναδέλφου Αγγελή Παπαγεωργίου, υπαλλήλου του Δήμου Τρίπολης, εκφράζει τα ειλικρινή του συλλυπητήρια στους οικείους του εκλιπόντος και αποφάσισε ομόφωνα:\n1) Να κατατεθεί στεφάνι από το Σύλλογο,\n2) Να δημοσιευθεί το παρόν ψήφισμα στον τοπικό και ηλεκτρονικό τύπο του Νομού.\nTagsΔΗΜΟΣ ΤΡΙΠΟΛΗΣΔΗΜΟΤΙΚΟΣ ΥΠΑΛΛΗΛΟΣΠΕΘΑΝΕ\nΚΟΙΝΩΝΙΑ, ΠΕΘΑΝΕ, ΔΗΜΟΤΙΚΟΣ ΥΠΑΛΛΗΛΟΣ, ΔΗΜΟΣ ΤΡΙΠΟΛΗΣ


Φίλης: Προπαγάνδα Βορίδη μέσα από την ιστοσελίδα του υπ. Εσωτερικών | Anatropi News\nΦίλης: Προπαγάνδα Βορίδη μέσα από την ιστοσελίδα του υπ. Εσωτερικών\nΣοβαρή καταγγελία κάνει ο τομεάρχης Εκπαίδευσης της Κ.Ο. του ΣΥΡΙΖΑ, Νίκος Φίλης, με αφορμή ανάρτηση του υπουργού Εσωτερικών στην ιστοσελίδα του υπουργείου, στην οποία υποστηρίζει ότι η Αριστερά είναι «βαρίδι για την πρόοδο της χώρας». Επίσης, ότι «ο ΣΥΡΙΖΑ οραματίζεται ένα αδιαφανές σύστημα πολιτογράφησης χωρίς κριτήρια».\n¨Οπως επισημαίνει ο Νίκος Φίλης, πρόκειται για βαρύτατο ατόπημα και περιμένει από την κυβέρνηση να το συνειδητοποιήσει «άμεσα».\n«Πουθενά στην Ευρώπη δεν χρησιμοποιούνται οι σελίδες του κράτους για κομματική προπαγάνδα. Τέτοιες εικόνες χαρακτηρίζουν αποκλειστικά μονοκομματικά καθεστώτα, εκεί όπου κυβέρνηση και κράτος ταυτίζονται. Να δώσει λοιπόν αμέσως οδηγίες στους υπουργούς της, ώστε να τηρούν τουλάχιστον μια επίφαση πολιτικής νομιμότητας», προσθέτει μεταξύ άλλων.\nΣε ανάρτησή του στον προσωπικό του λογαριασμό στο Facebook, ο Νίκος Φίλης αναφέρει τα εξής:\nΠΡΟΣΟΧΗ! Το υπουργείο Εσωτερικών σας ενημερώνει!\n«Βαρίδι για την πρόοδο η Αριστερά» σύμφωνα με κρατικές ιστοσελίδες\n«Η Αριστερά αποτελεί ‘βαρίδι’ για την πρόοδο της κοινωνίας»! Κι αν αυτό δεν σας φτάνει, «ο ΣΥΡΙΖΑ οραματίζεται ένα αδιαφανές σύστημα πολιτογράφησης χωρίς κριτήρια». Αυτά είναι τα σημερινά μηνύματα του υπουργού Εσωτερικών Μαυρουδή Βορίδη προς τους Έλληνες πολίτες. Αύριο, άλλα. Να τα πιστεύει βέβαια αυτά ο κ. Βορίδης, μπορεί όσο θέλει. Να τα μεταδίδει από το γραφείο Τύπου της ΝΔ ή από την προσωπική του ιστοσελίδα, ασφαλώς έχει το ελεύθερο. Δεν μπορεί όμως να χρησιμοποιεί μια κρατική ιστοσελίδα, αυτή του υπουργείου που σήμερα υπηρετεί, η οποία έχει κατασκευαστεί και συντηρείται με χρήματα των Ελλήνων φορολογούμενων, δεξιών, αριστερών και πάσης ιδεολογίας. Όπως εξάλλου από την ίδια ιστοσελίδα δεν θα μεταδώσει την άποψη του ΣΥΡΙΖΑ και γενικότερα της αντιπολίτευσης για τα νομοσχέδια του υπουργείου Εσωτερικών και -κυρίως- για το ποια παράταξη αποτελεί ιστορικά, εδώ και ένα τουλάχιστον αιώνα, βαρίδι και εμπόδιο στην προόδου αυτού του τόπου.\nΕν κατακλείδι: για προπαγάνδα η κυβέρνηση έχει την ΕΡΤ και τη συντριπτική πλειονότητα των ΜΜΕ. Οι κρατικές ιστοσελίδες υπάρχουν για να ενημερώνουν τους πολίτες για θέματα που αφορούν τη σχέση τους με το κράτος, για τη νομοθέτηση, για αιτήματά τους κλπ. Δεν υπάρχουν για να βρίζουν την Αριστερά με τσιτάτα του ’61 και του ’67-’74. Ο εμφύλιος τελείωσε, η επιστροφή του από την πίσω πόρτα από τη σημερινή ίδια και απαράλλακτη Δεξιά, ούτε εξυπηρετεί, αλλά ούτε θα επιτρέψουμε να γίνει.\nΑπό την κυβέρνηση αναμένω άμεσα να συνειδητοποιήσει πόσο βαρύ ατόπημα είναι αυτό. Πουθενά στην Ευρώπη δεν χρησιμοποιούνται οι σελίδες του κράτους για κομματική προπαγάνδα. Τέτοιες εικόνες χαρακτηρίζουν αποκλειστικά μονοκομματικά καθεστώτα, εκεί όπου κυβέρνηση και κράτος ταυτίζονται. Να δώσει λοιπόν αμέσως οδηγίες στους υπουργούς της, ώστε να τηρούν τουλάχιστον μια επίφαση πολιτικής νομιμότητας.\nΑπό τους «Μένουμε Ευρώπη» αρθρογράφους και διανοούμενους που καθημερινά ασχολούνται ακόμα με την κυβέρνηση ΣΥΡΙΖΑ και πόσο «κινδύνευσαν οι θεσμοί» μ’ αυτήν, περιμένω να «καταχεριάσουν» τον κ. Βορίδη και κάθε άλλο υπουργό για αυτή την ολοφάνερα αντιδεοντολογική (και αντι-ευρωπαϊκή) συμπεριφορά.\nTags: Μάκης Βορίδης Νίκος Φίλης ΥΠΕΣ\nΕΦΕΤ: Αυτά είναι τα μουστοκούλουρα που ανακαλεί


Το Ρόδι: O Κόκκινος Κύκλος\n«The best blood is of the moon, monthly»\nAleister Crowley - Liber Al, Chapter III\nΠερί ροδιού οι πρώτες αναρτήσεις.\nΡόδι, γονιμότητα, μήτρα, κόκκινος κύκλος…\nΗ έμμηνος ρύση των γυναικών είναι ένα θέμα ταμπού για τις περισσότερες θρησκείες. Η κυρίαρχη αντίληψη ήταν (και είναι) ότι η γυναίκα με έμμηνα είναι μιαρή.\nΣχετικά με τις διάφορες παραδόσεις και την αντιμετώπιση των θρησκειών απέναντι στην έμμηνο ρύση, διαβάστε το πολύ ενδιαφέρον άρθρο της Χαρίτα Μήνη από τον εξής ιστότοπο :\nΤα αποσπάσματα που παραθέτω είναι από το άρθρο της.\n«Ο δορυφόρος της Γης συνδέεται στενά με το υγρό της μήτρας. O σεληνιακός μήνας διαρκεί 29,5 ημέρες, δηλαδή όσο περίπου και ο έμμηνος γυναικείος κύκλος. Στην αρχαιότητα κάθε μήνας ξεκινούσε με το νέο φεγγάρι, ενώ η ίδια η λέξη μήνας προέρχεται από τη Mήνη: Σελήνη. Από εκεί και οι όροι έμμηνα και εμμηνόρροια.\nTην ίδια ετυμολογική συσχέτιση παρατηρούμε και σε άλλες γλώσσες, π.χ. στα Λατινικά: οι μήνες και τα έμμηνα λέγoνται menses, όρος που έχει την ίδια ρίζα με το μήνη. Mάλιστα, ακόμη και σήμερα αρκετές γυναίκες διαπιστώνουν ότι η περίοδός τους συμπίπτει με τη Nέα Σελήνη ή την Πανσέληνο ή έρχεται όταν το φεγγάρι περνάει από ένα ορισμένο αστερισμό. Eίναι πολύ πιθανόν ότι σε παλιότερες εποχές, τότε που οι άνθρωποι ζούσαν πιο κοντά στη Φύση και δεν είχαν τον τεχνητό φωτισμό που χρησιμοποιούμε τώρα, ο γυναικείος κύκλος συμβάδιζε ακόμη πιο στενά με τις φάσεις του ουράνιου σώματος.»\n«Δεν είναι δύσκολο να μαντέψουμε το δέος που θα προκαλούσε στους αρχαίους λαούς το αίμα της μήτρας, που ρέει χωρίς πληγή ακολουθώντας το ρυθμό της Φεγγαροθεάς. Γι' αυτό και θεωρήθηκε ταμπού -λέξη που η πρωταρχική της σημασία είναι ιερό. Γνωρίζουμε, βέβαια, ότι σε πολλούς λαούς υπήρχε η συνήθεια να απομονώνονται οι εμμηνορροούσες σε ειδικές καλύβες έξω από το χωριό τους. Η αιτιολογία που προβάλλεται είναι ο ακραίος και πέρα από κάθε λογική φόβος των ανδρών για το αινιγματικό υγρό. Αξίζει εδώ να δούμε τις παρατηρήσεις που κάνει η Έλινορ Μπερκ Λίκοκ (Eleanor Burke Leacock), καθηγήτρια κοινωνικής ανθρωπολογίας:\n«Το μυστήριο που περιβάλλει την έμμηνο ρύση έχει υποτιμηθεί. Τα αισθήματα μυστηρίου και κινδύνου που κατακλύζουν τους άνδρες στη διάρκεια αυτής της περιόδου ερμηνεύονται σαν αντανάκλαση μιας κατάστασης «μη καθαρότητας», που είναι ακριβώς η απλουστευτική αντίληψη του δικού μας πολιτισμού για την έμμηνο ρύση. Αναφέρεται, π.χ., ότι οι γυναίκες μένουν «απομονωμένες» σε ειδικά καταλύματα κατά τη διάρκεια της έμμηνης ρύσης τους, για να μη μολύνονται, δήθεν, οι άνδρες. Όπου όμως, αντίθετα, οι άνδρες μένουν απομονωμένοι σε ιδιαίτερες κατοικίες, αυτό αναφέρεται με σεβασμό και θεωρείται ότι στην περίπτωση αυτή ο αποκλεισμός των γυναικών αποτελεί δήθεν απόδειξη της ανωτερότητας των ανδρών. Είναι ολοφάνερο ότι αυτό το σύστημα ανάλυσης της στάσης των ιθαγενών αντικαθρέφτιζε τη νοοτροπία των ιεραποστόλων και των εμπόρων, από τους οποίους οι ιθαγενείς έμαθαν να βιώνουν και να εξηγούν έτσι τα έθιμά τους στους λευκούς.»\n«Aν στις παλιότερες γυναικοκεντρικές παραδόσεις το σεληνιακό αίμα θεωρούνταν ελιξίριο δύναμης και ζωής, μέσα στα πλαίσια της πατριαρχίας έγιναν πολλές προσπάθειες να αντιστραφεί ολοκληρωτικά η σημασία του. Για παράδειγμα, στο Λευιτικόν της Παλαιάς Διαθήκης, θα δείτε το Γιαχβέ να εξηγεί -με κάθε σοβαρότητα- για πόσες μέρες είναι ... «ακάθαρτη» μια εμμηνορροούσα, καθώς και ο άντρας που θ' αγγίξει την ίδια, το κάθισμα ή το κρεβάτι της! Aκόμη και σήμερα, τόσο η «Oρθόδοξη» όσο και η «Kαθολική» Eκκλησία αποκλείουν τις θηλυκές ανθρώπους από το ιερατείο τους, με το απίθανο επιχείρημα ότι ... έχουν περίοδο.»\nΑξίζει να σκεφτούμε σχετικά με αυτή την προσπάθεια διαστρέβλωσης της σημασίας της εμμήνου ρήσης.\nΑναρτήθηκε από Pome Granate στις 7:24 π.μ.\nΕτικέτες εσωτερισμός, θηλυκή πνευματικότητα, σεξουαλικότητα


Η ΒΕΡΟΙΑ κάνοντας εκπληκτική εμφάνιση, κράτησε το καλύτερο για το τέλος του πρώτου γύρου, νικώντας άνετα τον κακό Αστέρα Τρίπολης και κάνοντας το καλύτερο χριστουγεννιάτικο δώρο στους λίγους αλλά πολύ εκδηλωτικός φίλους της.\nΑξίζουν συγχαρητήρια στον Γεωργιάδη που παρά την αμφισβήτηση για το πρόσωπο του και το προπονητικό τιμ, κατέβασε πανέτοιμη την ομάδα από όλες τις πλευρές. Τακτικά και ψυχολογικά η ομάδα φάνηκε άριστη. Μπράβο και στους παίκτες που έδειξαν διάθεση, πάθος και πίστη για νίκη επί ενός δυνατού αντιπάλου, ενώ τα εύσημα πάνε και στην διοίκηση που παρά την δυσκολία των καιρών, δημιούργησε ένα πολύ αξιόλογο ρόστερ.\nΧαίρομαι γιατί, ενώ είχα πει ότι η ομάδα μας στον πρώτο γύρο θα είχε 16 βαθμούς, διαψεύσθηκα ευχάριστα μιας και κατέκτησε 18.\nΑγωνιστικά, η ΒΕΡΟΙΑ κυριάρχησε σε ολόκληρο το 90λεπτο, δεν ανησύχησε ιδιαίτερα και θα μπορούσε στο εκπληκτικό πρώτο ημίχρονο να βάλει κι άλλο γκολ.\nΌλοι οι παίκτες είχαν πολύ καλή απόδοση, οι αλλαγές του Γεωργιάδη ήταν σοφές και σωστές και γενικά η απόδοση της ομάδας ξάφνιασε ευχάριστα.\nΑυτή η ομάδα αν είχε 4000 κόσμο στο γήπεδο, όπως παλιά, θα μπορούσε να ονειρεύεται μεγαλύτερες διακρίσεις. Εκτιμώ ότι άνετα θα παραμείνει για μια ακόμη χρόνια στην Super Liga.\nΚλείνοντας, θέλω να ευχηθώ καλές γιορτές με υγεία σε όλους και ευτυχισμένο το 2016!\nΠερισσότερα σε αυτή την κατηγορία: « Ο Κώστας Κατσώνης σχολιάζει το Skoda Ξάνθη - ΒΕΡΟΙΑ Βολικά ψέματα και άβολες αλήθειες: «Η ΒΕΡΟΙΑ να κερδίζει και οι άλλοι...» »


Όλες οι συνταγές Μαστίχα Γλυκά - Κυρίως πιάτο - Ορεκτικά / Συνοδευτικά - Ποτά / Ροφήματα - Ψωμί / Ζύμες\nCookies σαν των Subway\n22.01.17 5 (1)\nΥπέροχα αφράτα cookies.\n08.02.15 5 (1)\nMuffins για όποιον αγαπάει το άρωμα της μαστίχας, αφού έχουν μαστίχα μέσα στην ζύμη και στο γλάσο τους.\n03.09.12 5 (1)\nΖουμερά μαφινάκια που μοσχομυρίζουν μαστίχα!\n13.03.12 5 (3)\nΜια συνταγη για νηστισιμο κέικ που η γεύση του ξεφεύγει από τις συνηθισμένες και η ευκολία είναι παροιμιώδης !\n12.04.08 4 (1)\n12.08.10 4.9091 (44)\nΑφράτα τυροπιτάκια της Κας Ευαγγελίας\n23.05.10 5 (1)\nΝόστιμα και αφράτα τυροπιτάκια, μια συνταγή που μου έδωσε η Κα Ευαγγελία από τη Σύμη.\n06.04.08 4.4615 (13)\n31.12.16 Μοναστηριακή συνταγή του Γέροντα Ηγουμένου της Ιεράς Μονής Παναχράντου Άνδρου, Αρχιμ. Ευδόκιμου Φραγκουλάκη.\n14.03.17 5 (1)\nΜια βασιλόπιτα-τσουρέκι για το καλό του χρόνου και όχι μόνο...\nΒασιλόπιτα κέικ της Νταϊάνας Κόχυλα\n11.01.11 4.875 (16)\nΑφράτη κι αρωματική βασιλόπιτα από την Νταϊάνα Κόχυλα.\n18.12.14 << Έναρξη < Προηγούμενο 1 2 3 4 5 6 7 8 9 10 Επόμενο >


Αγορα Dolgesic Χωρις Συνταγη | Αγορα Dolgesic Απο Ελλαδα Φαρμακειο Online\nΑγορα Dolgesic Απο Ελλαδα Φαρμακειο Online\nΠώς είναι το προϊόν dolgesic χρησιμοποιήσω;\nΤο τεράστιο τόξο μεγέθους 150inch 2.35:1 κινηματογράφων καθόρισε την οθόνη, dolgesic 525mg. Η εκκριτική δραστηριότητα του στομάχου ελέγχεται από εγκεφαλικά κέντρα και ορμονικά σήματα. Το Μπαρμπαρός είναι μεγαλύτερη περιπέτεια από τη βαλβίδα της καρδιάς, galitifen χαπια. Με αυτήν την επισήμανση ο καθηγητής. Μερικές φορές ο χόνδρος περιέχει κυστικούς ή σχισµοειδείς, dolgesic χάπια τιμή. Υπάρχουν περιπτώσεις που άνθρωποι έχουν προσληφθεί από εχινόκοκκο, αφού είχαν χαϊδέψει μολυσμένο ζώο. Τα παρασιτοκτόνα είναι οργανικές ενώσεις οι οποίες παρασκευάσθηκαν με σκοπό, dolgesic φαρμακείο. Είναι έτοιμα προς χρήση εξασφαλίζοντας σταθερή ποιότητα. Υπάρχουν όμως και κάποιοι που έχουν μια φωτοευαισθησία, by dolgesic online. Πιστεύω ότι θα βοηθήσουν πολύ τους.\nΠώς να χρησιμοποιήσετε dolgesic;\nΤο σκόρδο περιέχει ουσίες με ιδιαίτερα αντικαρκινική δράση, aspirin caffeine 525mg. Οδοντιατρική αντιμετώπιση ασθενών με απλαστική αναιμία. Είναι προτιμότερο να τη δοκιμάσετε στο κάτω βλέφαρο, dolgesic ds online. Παιχνίδια εξωτερικού χώρου, φουσκωτή πισίνα και παιχνίδια παραλίας για τον ελεύθερο χρόνο στον κήπο και στις διακοπές. Η απόσταση τους υπολογίζεται από την μεγάλη μετατόπιση που, dolgesic gr online. Αρχοντικό Κοίλια στον Μακρινίτσα - Πηλίου - Μαγνησίας. Σε μικρές δόσεις, το αντιμόνιο προκαλεί πονοκεφάλους, ζάλη, χαπια dolgesic greece. Έτσι οι παρασκευαστές τροφίμων πρέπει να προσθέσουν θρεπτικά συστατικά, γεύση, χρώμα και υφή στις επεξεργασμένες τροφές, για να τις. Ο τεχνητός θηλασμός είναι η μόνη λύση για την διατροφή και την επιβίωση των, iluca αγορα τιμη. Γαλάκτωμα καθαρισμού προσώπου με γάλα γαϊδούρας.\nΠού να θεσπίσουν πραγματικό dolgesic;\nΤο πλάνο του Paulo Sergio περιλαμβάνει επίσης και ασκήσεις τακτικής με, Dolgesic (aspirin Caffeine) 525mg. Η γνωσιακή βάση για την ασφάλεια αποτελεί έναν εύκολο τρόπο για να βρίσκετε τις πληροφορίες και την υποστήριξη που χρειάζεστε για τα προϊόντα ασφαλείας. Η βήτα καροτίνη είναι ένα από τα ισχυρότερα αντιοξειδωτικά που βρίσκονται στη φύση, κόστος izra d greece. Οι επιπολής μύες του τραχήλου είναι: Μυώδες. Η ιδιαιτερότητα της προφορικής μαρτυρίας συνίσταται στην προφορικότητα και στη διαμεσολάβησή της από, lasopran φαρμακεια. Το κοινό κρυολόγημα και η γρίπη έχουν αρκετά κοινά συμπτώματα. Μια απόκλιση από τις ευθείες τροχιές των ατόμων, που θα χάνονταν, τιμη lusadeina online. Το 1999 ξεκίνησε η λειτουργία του Ελληνικού Προγράμματος κατά του Στίγματος της Σχιζοφρένειας, ως μέρος του Διεθνούς Προγράμματος της Παγκόσμιας. Η καταβύθιση σε πολύ ψυχρό νερό μπορεί να προκαλέσει τον θάνατο μέσω υποθερμίας, αγορα dolgesic στην ελλαδα. Σε επίσημη ανακοίνωση της, μέσω του.\nΑυτός μπορεί να γίνει άμεσα, στον ίδιο χρόνο δηλαδή με τη μαστεκτομή και ο πλαστικός χειρουργός, dolgesic aspirin caffeine. Ανάλογη δράση έχουν και άλλες μεθυλοξανθίνες όπως η θεοβρωμίνη, η αμινοφυλλίνη, η θεοφυλλίνη κλπ. - Centella Asiatica: φυτικό εκχύλισμα. Στο πλαίσιο της δράσης προβλέπεται να αναπτυχθούν βιωματικές δραστηριότητες και να λειτουργήσει κινητή έκθεση με πέντε θεματικά, dolgesic παραγγελια ελλαδα. Ο ομαλός λειχήνας είναι ένα χρόνιο αυτοάνοσο νόσημα που προσβάλλει τους βλεννογόνους του στόματος, Συνήθως παρατηρείται στο. Η εγκυμοσύνη προκαλεί μεγάλες αλλαγές στα επίπεδα των θυρεοειδικών ορμονών και επηρεάζει τη λειτουργία του αδένα ακόμα και σε, dolgesic τιμη φαρμακειου. Με πιάνει από το χέρι και με κοιτάζει βαθιά στα μάτια. Στη σπάνια περίπτωση που η δισκοκήλη είναι μαζική, μπορεί να ενοχλήσει περισσότερες από μια ρίζες, καθώς και στελέχη του αυτόνομου νευρικού συστήματος τα, novo glyburide τιμεσ. Πρόκειται για ποικιλία παθήσεων που προκαλούν υπερέκκριση παραθορμόνης, άρα και υπερασβεστιαιμία. Πολλές ασθένειες, καθώς και η κατανάλωση κάποιων φαρμάκων, ευθύνονται για την εμφάνιση του, redicor γενοσημα. Γενετικές ανωμαλίες και διαταραχές ωοθηκικής λειτουργίας.\nΟ φίλος σου που λειτουργεί με μπαταρία λένε πως σαμποτάρει τη σεξουαλική ζωή σου με την απευαισθητοποίηση της κλειτορίδας, 525mg dolgesic. Νέα μέθοδος βιοψίας μαστού χωρίς χειρουργείο. Επίσης μπορεί να κριθεί απαραίτητη η χρήση εμβρυουλκού, αγορα dolgesic greece. Η ταινία απαρτίζεται από έξι σκηνές που παρουσιάζουν τη θλίψη σε διάφορες εκφράσεις της και από διάφορες αιτίες. Το πλούσιο σε απαραίτητα αμινοξέα πρωτεΐνούχο μείγμα της Protein, tizanidine χάπια online. Βραχυμένος ή υπερδραστήριος ελάσσων θωρακικός αυξάνει την πρόσθια κλίση της. Αναφέρεται ως ανιχνευτής, Τσεχική ανατόμος Jan Evangelista Purkinyei όνομα, χαπια dolgesic online. Όλοι έχετε ακούσει τον κτηνίατρο σας να προτείνει να κάνετε στείρωση στα κατοικίδια σας. Τον τελευταίο καιρό συνεχώς ακούω για κρούσματα γαστρεντερίτιδας.Τα κρούσματα γαστρεντερίτιδας έχουν πάρει διαστάσεις επιδημίας..Σχεδόν σε κάθε σπίτι, dolgesic la online. Για χρωμοσωμικές ανωμαλίες αριθμητικές ή δομικές, και για ασθένειες φυλλοσύνδετες στο χρωμόσωμα.\nΜπορείτε να αγοράσετε Dolgesic (aspirin Caffeine) 525mg σε μία από τις ακόλουθες πόλεις:


Αλλαγή ταυτότητας φύλου από τα 15: Είναι νόμος του κράτους - Όσα έγιναν σήμερα στη Βουλή - allagi taftotitas fylou apo ta 15: einai nomos tou kratous - osa eginan simera sti vouli\n18:17 10/10/2017 - Πηγή: Pagenews\nΜε ψήφους 148 έναντι 124 η Βουλή δέχτηκε κατά πλειοψηφία το δικαίωμα αλλαγής ταυτότητας φύλου από την ηλικία των 15 ετών, παρά τις εντάσεις και τις λογομαχίες που επικράτησαν τα δύο τελευταία 24ωρα. Επί της αρχής, το νομοσχέδιο αυτό που κατέθεσε ο υπουργός Δικαιοσύνης Σταύρος Κοντονής υπερψηφίστηκε με πολύ μεγαλύτερη πλειοψηφία, καθώς και τα άρθρα 1 και 2 του ιδίου νόμου.\nκαταψήφισε το σχέδιο νόμου, ενώ στη Δημοκρατική Συμπαράταξη επικράτησαν περισσότερες από μία τάσεις. Ο κ. Θανάσης Θεοχαρόπουλος ψήφισε υπέρ, ορισμένοι βουλευτές της παράταξης δήλωσαν «παρών», ενώ αριθμός βουλευτών της Δημοκρατικής Συμπαράταξης απείχε από την ψηφοφορία.\nΜε ορισμένες διαρροές από βουλευτές του ΣΥΡΙΖΑ και την καταψήφιση των ΑΝΕΛ, εκτός του Κώστα Ζουράρι που ψήφισε «ναι», ολοκληρώθηκε η ψηφοφορία στη Βουλή για το επίμαχο νομοσχέδιο περί αλλαγής φύλου.\nΜε επιστολική ψήφο, ο Πάνος Καμμένος καταψήφισε το άρθρο 3 για την ταυτότητα φύλου, ενώ ψήφισε «παρών» στα υπόλοιπα. Όχι στο άρθρο 3 ψήφισε η βουλευτής του ΣΥΡΙΖΑ Γεωργία Γιαννιά, ενώ από την ψηφοφορία απείχαν οι βουλευτές του ΣΥΡΙΖΑ Μάρκος Μπόλαρης, Γιάννης Μιχελογιαννάκης και Τάσος Κουράκης, ο οποίος όμως έστειλε επιστολή ότι, αν ήταν πάρων, θα ψήφιζε «ναι».\nΠαράλληλα, «όχι» στην τροπολογία για την Τουρκική Ένωση Ξάνθης ψήφισε η βουλευτής του ΣΥΡΙΖΑ Νίνα Κασιμάτη. Την τροπολογία καταψήφισαν, για διαφορετικούς λόγους, οι τρεις μουσουλμάνοι βουλευτές του ΣΥΡΙΖΑ και ένας της Δημοκρατικής Συμπαράταξης.\nΤο άρθρο 3 για τους 15χρονους ανήλικους ψήφισαν οι βουλευτές του Ποταμιού και ο Θανάσης Θεοχαρόπουλος. Η Δημοκρατική Συμπαράταξη δήλωσε «πάρων» στο άρθρο 3, ενώ ψήφισε «ναι» επί της αρχής του νομοσχεδίου. Από την ψηφοφορία απείχε η Φώφη Γεννηματά, αλλά έστειλε επιστολή ότι ψηφίζει «πάρων» στο άρθρο. Απείχαν επίσης κι άλλοι βουλευτές, μεταξύ των οποίων ο Δημήτρης Κρεμασμένος. Απουσίες υπήρξαν και από την Ένωση Κεντρώων.\n«Όχι» σε όλα για την αλλαγή φύλου, «ναι» στην τροπολογία για την Τουρκική Ένωση Ξάνθης, ψήφισε η ΝΔ. Η ΔΗΣΥ αποφάσισε να ψηφίσει «ναι» επί της αρχής και «παρών» στο άρθρο 3 λόγω των ενστάσεων με τη «φυλομετάβαση» ανηλίκων.\nΓια πολιτική κυβίστηση και υποκρισία στο θέμα της αναγνώρισης ταυτότητας φύλου κατηγόρησε τη ΝΔ και τον Κυριάκο Μητσοτάκη προσωπικά ο Αλέξης Τσίπρας κατά τη συζήτηση για την ψήφιση του ν/σ στη Βουλή, ενώ έκανε λόγο για ριζοσπαστική τομή.\nΠρόκειται, είπε ο πρωθυπουργός, για πολιτική κυβίστηση που βλέπει η κοινωνία και οι Έλληνες πολίτες. «Έχει άλλη άποψη επί της ουσίας και επικαλείται διαδικαστικά ζητήματα για να καταψηφίσει» ανέφερε ο κ. Τσίπρας. Όπως σχολίασε, ήρθε «σήμερα εδώ σε ένα κρεσέντο συσπείρωσης του κόμματός του και παραχώρησής του στη δεξιά πτέρυγα».\n«Ποια υποκρισία μάς έχει οδηγήσει σε μια συζήτηση που διεξάγεται με όρους μεσαίωνα, σκοταδισμού;» διερωτήθηκε ο πρωθυπουργός. Επίσης, είπε ότι ο κ. Μητσοτάκης εξευτέλισε μια ολόκληρη κατηγορία συμπολιτών μας λέγοντας ότι κάποιος νέος που ήθελε να κάνει αλλαγή φύλου επικοινωνούσε με τους εξωγήινους με τον Υμηττό.\nΕνοχλημένο το Μαξίμου με τις διαφοροποιήσεις\nΈντονη ενόχληση φαίνεται πως υπάρχει στην κυβέρνηση αλλά και στον ΣΥΡΙΖΑ με τις διαφοροποιήσεις των στελεχών του κατά τη σημερινή ψηφοφορία στη Βουλή.\nΌπως αναφέρει το iefimerida υπάρχει έντονη ενόχληση και με καθόλου καλό μάτι δεν είδαν τη μεν κ. Γεννιά να καταψηφίζει το συγκεκριμένο άρθρο, ενώ την κ. Κασιμάτη να ζητά το λόγο επί προσωπικού για να απαντήσει στην εισηγήτρια και τελικά να καταψηφίζει.\nΟι διαφοροποιήσεις των βουλευτών του ΣΥΡΙΖΑ Μπόλαρη, Κασιμάτη, Γεννιά, Μιχελογιαννάκη, Μουσταφά, Καραγιουσούφ, και Ζεϊμπέκ που επέμειναν μέχρι τέλους στη γραμμή, έδειξαν ότι επέμειναν να αγνοήσουν το σινιάλο που ήρθε από το Μαξίμου.\n«Επιτύχαμε το σκοπό μας, πέρασε το νομοσχέδιο. Ακόμα και το άρθρο 3 έφτασε τον απαιτούμενο αριθμό για να πάρει έγκριση και πλειοψηφία», επισημαίνουν κοινοβουλευτικά στελέχη του ΣΥΡΙΖΑ, εξηγούν όμως με νόημα ότι: «Θα συζητήσουμε την εικόνα της κοινοβουλευτική μας παρουσίας σε συνεδριάσεις τα επόμενα 24ωρα. Προφανώς και δεν τέθηκε θέμα πειθαρχίας, αλλά πρέπει να συζητήσουμε και την επόμενη ημέρα», εξηγούν σε συνομιλητές τους οι ίδιες πηγές, οι οποίες ξεκαθαρίζουν ότι δεν τίθεται θέμα διαγραφής των «ανταρτών» βουλευτών.\nΆγρια κόντρα Τσίπρα - Μητσοτάκη πριν από την ψηφοφορία\nΑφορμή για την κόντρα ανάμεσα στον Αλέξη Τσίπρα και τον Κυριάκο Μητσοτάκη κατά τη διάρκεια της συζήτησης στη Βουλή πριν από την ψηφοφορία για το νομοσχέδιο αλλαγής φύλου από τα 15 έτη, αποτέλεσε το παράδειγμα που χρησιμοποίησε ο πρόεδρος της Νέας Δημοκρατίας στην τοποθέτησή του για έναν ψυχίατρο που του μίλησε για έναν 18χρονο ο οποίος ζήτησε να αλλάξει φύλο επειδή, όπως του είπε, του το είπε ένας εξωγήινος στο Λυκαβηττό.\nΟ πρωθυπουργός του ζήτησε να πάρει πίσω την υβριστική αυτή αναφορά με τον Κυριάκο Μητσοτάκη να του επισημαίνει ότι το ζήτημα αυτό έχει και ιατρική διάσταση και «αν δεν τον αντιλαμβάνεστε είστε ανεύθυνος».\nΑλέξης Τσίπρας: Βάζουμε το όριο στα 15 έτη γιατί υπάρχει bullying στα Λύκεια\nΟ πρωθυπουργός αφού «κάρφωσε» τον Κυριάκο Μητσοτάκη για «κυβιστήσεις» επειδή, όπως υποστήριξε, σε συνάντηση με εκπροσώπους της ΛΟΑΤΚΙ κοινότητας τους υποσχέθηκε ότι θα ψηφίσει επι αρχής και τώρα λέει ότι θα καταψηφίσει, στη συνέχεια εστίασε την κριτική του στο παράδειγμα του αρχηγού της Νέας Δημοκρατίας.\n«Άλλα παραδείγματα δεν είχε να αναφέρει; Ότι τάχα ένας ψυχίατρος του είπε ότι δεν μπορούμε να δίνουμε το δικαίωμα επιλογής σε έναν άνθρωπο 18 ετών διότι αναφέρθηκε σε μια περίπτωση ενός ατόμου που απάντησε ότι πήγε στον Υμηττό και του το είπαν οι εξωγίηνοι. Είναι ντροπή να εξευτελίζει ένα κομμάτι κοινωνίας λέγοντας ότι χρήζει ψυχιατρικής παρακολούθησης. Είναι ντροπή» είπε ο Αλέξης Τσίπρας.\n«Ντροπή να υβρίζει και να εξευτελίζει μια κοινωνική κατηγορία που έχει το δικαίωμα επιλογής ότι τάχα χρήζει ψυχιατρικής περίθαλψης γιατί επιλέγει το δίκαιωμα αυτό της επιλογής. Έχει δικαίωμα να κάνει όσες κωλοτούμπες θέλει, να έρθει και να πάρει πίσω την υβριστική αναφορά απέναντι σε συμπολίτες μας που διεκδικούν το δικαίωμα που και αυτό ως δήθεν φιλελεύθερος τους υποσχέθηκε».\nΌσον αφορά το θέμα του ορίου ηλικίας στην πρώτη του αναφορά για το θέμα - καθώς στην παρέμβασή του τη Δευτέρα απέφυγε τέτοιες αναφορές - επιχείρησε να εξηγήσει το σκεπτικό της κυβέρνησης λέγοντας ότι «για τους ανήλικους πολίτες των 15 ετών, τους διεμφυλικούς που υφίστανται τρομακτικό bullying στα λύκεια αυτό που θα έπρεπε πρωτίστως να βαραίνει είναι αν τους δίνουμε τη νομική δυνατότητα να σταματήσει αυτή η δραματική συμπεριφορά σε βάρος τους. Δεν αναφερθήκατε στο γεγονός ότι υπάρχουν δεκάδες απόπειρες αυτοκτονίας στα σχολειά και στην επαρχία που κρύβονται κάτω από το χαλί επειδή υπάρχει ένα θεσμικό πλαίσιο που δεν μπορεί να προσαρμοστεί ώστε να δώσει πλαίσιο κανονικότητας σε αυτούς τους νεαρούς πολίτες. Δεν μπορεί κανείς να περιμένει την ενηλικίωση των 18 για να ελέγξει την ορμονική του συμπεριφορά».\n«Λαϊκίζετε λέγοντας για το αλκοολ στα 18 αλλά δεν λέτε για το όριο των 16 για σεξουαλικές επαφές. Τι λέμε στους 15χρονους; Διαμορφώνουμε θεσμικό πλαίσιο που με ιατρική γνωμάτευση και σύμφωνη γνώμη γονέων θα έχουν την δυνατότητα να πάνε στην διαδικασία την δικαστική προκειμένου να αποκτήσουν την ταυτότητα που αρμόζει με την συμπεριφορά τους και την ύπαρξή τους. Αυτό λεμε. Ποια υποκρισία αυτές τις δύο ημέρες μας οδήγησε στην συζήτηση που διεξάγεται όχι με όρους 2017 αλλά μεσαίωνα. Εμείς βγαίνουμε μπροστά και έχουμε την ευθύνη της άποψής μας. Σας καλώ, όποια θέση και να πάρετε να ανακαλέσετε το απαράδεκτο παράδειγμα. Δεν έχετε δικαίωμα να τους προσβάλετε. Εχετε δικαίωμα να τους κοροιδεύετε ότι θα ψηφίσετε άλλα όχι να τους εξευτελίζετε» κατέληξε στην παρέμβασή του ο πρωθυπουργός.\nΚυριάκος Μητσοτάκης: Είστε ανεύθυνος αν δεν αναγνωρίζετε ότι είναι και ιατρικό το θέμα\nΑπαντώντας ο πρόεδρος της Νέας Δημοκρατίας αρχικά κάλεσε τον Αλέξη Τσίπρα να είναι πιο ψύχραιμος παρατηρώντας ότι «εργαλοιποιείτε το ζήτημα για την κοινοβουλευτική σας ομάδα. Δεν ήσασταν στην ομιλία μου. Εγώ είμαι σε κάθε ομιλία σας». Στη συνέχεια, δε, «κάρφωσε» με τη σειρά του την κυβέρνηση αναρωτώμενος «Ο κ. Καμμένος που είναι ακριβώς; Και στον Άρη θα πήγαινε για να μην είναι παρών μιας και μιλάτε για κωλοτούμπες αυτός που πήγε στον Αρχιεπίσκοπος και έλεγε ότι αν χρειαστεί θα ρίξει την κυβέρνηση. Για να κρατήσει την καρέκλα ψηφίζει τα αντίθετα που πιστεύει. Αυτή είναι η υποκρισία».\nΑπαντώντας, στη συνέχεια, στην κριτική του Αλέξη Τσίπρα για το παράδειγμα που χρησιμοποίησε ο Κυριάκος Μητσοτάκης είπε: «Είναι θλιβερό. Μια πραγματική ιστορία που μου την ανέφερε ένας άνθρωπος που επι 40 χρόνια χειρίζεται με ευαισθησία τα ζητήματα των διεμφυλικών να την εξευτελίζετε με τέτοιο τρόπο. Το είπα για να επισημάνω ότι υπάρχουν περιπτώσεις που υπάρχει ζήτημα και η πολιτεία πρέπει να έχει φίλτρα προστασίας και μια διάγνωση. Είναι τόσο οπισθοδρομικό κ. Τσίπρα; Σας λέμε να πάει στο πιστοποιημένο κέντρο το Αιγινίτειο και να τον δει να τον ενημερώσει ένας ειδικός. Γνωρίζουν και οι ίδιοι τι λέω. Η δύσκολη απόφαση δεν είναι η αλλαγή ταυτότητας, αλλά η απόφαση για ένα αγόρι να βγει από το σπίτι ντυμένο κορίτσι. Αυτό είναι η δύσκολη απόφαση. Το ζήτημα έχει και ιατρική διάσταση. Και είστε ανεύθυνος αν δεν το βλέπετε. Μην μας κουνάτε το δάχτυλο για ζητήματα που αφορούν παιδιά. Μίλησα με την κοινότητα και αναγνώρισα και αναγνωρίζω το δικαίωμα του αυτοπροσδιορισμού και πως οι παρωχημένες λογικές εγχειρίσεων ανήκουν στο παρελθόν. Λέω, όμως, ότι απαιτείτε και δικλείδα ασφαλείας. Την δικλείδα ασφαλείας την δέχεστε για 15-16 και 17 όχι για τα 18 γιατί; Αυτό που εσείς αναγνωρίζετε για τους ανήλικους, σας λέμε να το κάνετε και για τον 18χρονο και 20χρονο».\nΤο λόγο στη συνέχεια πήρε ο Αλέξης Τσίπρας, ο οποίος επέμεινε στην αρχική του τοποθέτηση. «Αυτό που καταλαβαίνω είναι ότι έχετε πρόβλημα κατανόησης επιχειρημάτων. Ίσως είναι το χειρότερο αυτό να μην καταλαβαίνετε τι είπατε. Λέτε ότι είστε υπέρ του δικαιώματος του αυτοπροσδιορισμού και την ίδια στιγμή λέτε ότι οι ενήλικες πολίτες να παίρνουν γνωμάτευση πριν αποκτήσουν δικαίωμα στον αυτοπροσδιορίσμο. Δηλαδή ετεροπροσδιορισμός. Έχετε χάσει την μπάλα. Αποδεικνύετε ότι τελικά είστε γιαλαντζί φιλελεύθερος. Είστε σκληρά νεοφιλελεύθερος σε κάθε τι που καταργεί την κατάργηση εργασιακών δικαιωμάτων αλλά σε ζητήματα ταμπού για την κοινωνία αναδιπλώνεστε. Δεν σας εγκάλεσα διότι δεν είναι αληθές αυτό που είπατε αλλά για την επιλογή σας να το αναφέρετε. Δεν είχατε άλλο παράδειγμα; Αν για εσάς το κρίσιμο θέμα είναι η γνωμάτευση επιστημόνων γιατί το αρνείστε για τα διεμφυλικά παιδιά; Στο όνομα ποιας επιστημονικής προσέγγισης, Θρησκείας; Ποιος Θεός ελεήμων και φιλάνθρωπος μας λέει να πάμε αυτά τα παιδιά στο μπουλινγκ και την αυτοκτονία; Ποιος έρχεστε εδώ και μας λέτε με την καραμέλα των ΑΝΕΛ και Καμμένου. Η ίδια ζωή αποδεικνύει ότι οι ΑΝΕΛ με τις απόψεις τους, που τους κατηγορείτε ότι είναι ακροδεξιοί, άλλοι είναι και τους έχετε στο κόμμα σας, που τους κατηγορείτε ότι είναι οπισθοδρομικοί Με τον Καμμένο πέρασε το σύμφωνο συμβίωσης, η ιθαγένεια και αυτό που σήμερα ψηφίζουμε. Αυτό που έχει σημασία είναι ότι σήμερα θα έχουμε μια σημαντική και μεγάλη τομή. Επί της αρχής σε κρίσιμο νομοσχέδιο για διεύρυνση κοινωνικών δικαιωμάτων που μας κάνει να πηγαίνουμε προς την Ευρώπη θα ψηφιστεί. Υπάρχει επιστολική ψήφος του κ. Καμμένου που ψηφίζει επί της αρχής. Θα ψηφιστεί επί της αρχής και στα άρθρα του είτε το θέλετε είτε όχι».\nΟι αναφορές αυτές προκάλεσαν τον ακόλουθο διάλογο ανάμεσα στους δύο πολιτικούς αρχηγούς:\nΜΗΤΣΟΤΑΚΗΣ: ο κ .Καμμένος δεν είναι ακροδεξιός αλλά τυχοδιώκτης. Δεν θυμάμαι τους ΑΝΕΛ να είχαν ψηφίσει το σύμφωνο συμβίωσης.\nΤΣΙΠΡΑΣ : Άλλο είπα\nΜΗΤΣΟΤΑΚΗΣ: Δεν είπατε άλλο. Η υποκρισία που σας διακρίνει είναι ότι δεν είπατε ότι το σύμφωνο συμβίωσης πέρασε γιατί το ψήφισα εγώ και άλλοι 17 βουλευτές της ΝΔ.\nΟ πρόεδρος των ΑΝΕΛ, Πάνος Καμμένος, βρίσκεται σε ταξίδι στη Βραζιλία και ψήφισε «όχι» στο άρθρο 3 για την αλλαγή φύλου στα 15, «παρών» στα υπόλοιπα, με επιστολική ψήφο.\n«Πού είναι ο κ. Καμμένος; Και στον Άρη θα πήγαινε για να μην είναι παρών. Αυτός που έλεγε στον Αρχιεπίσκοπο "θα ρίξω την κυβέρνηση αν χρειαστεί"», ανέφερε σε tweet του ο κ. Μητσοτάκης.\n«Είμαι σε επίσημη προγραμματισμένη επίσημη επίσκεψη και ψήφισα όπως μου επέβαλε η συνείδηση μου εσύ με τον εξωγήινο να το δεις με έναν ειδικό», του απάντησε ο κ. Καμμένος μέσω Twitter.\nΥπενθυμίζεται ότι ο κ. Μητσοτάκης, στην ομιλία του στη Βουλή ανέφερε ότι μίλησε με έναν ειδικό, για να πληροφορηθεί για την ουσία του ζητήματος που αφορά το επίμαχο νομοσχέδιο. «Μου διηγήθηκε, λοιπόν, μια ιστορία για ένα νέο παιδί, ο οποίος τον βρήκε και του ζήτησε να συνηγορήσει στην αλλαγή φύλου, επειδή ανέβηκε στον Υμηττό και του το είπε ένας εξωγήινος», σημείωσε μεταξύ άλλων.\nΛΟΑΤΚΙ: Στα θεωρεία της Βουλής εκπρόσωποι της κοινότητας\nΕκπρόσωποι της κοινότητας ΛΟΑΤΚΙ βρέθηκαν στα θεωρεία της Βουλής και παρακολούθησαν την ψηφοφορία του νομοσχέδιο για την αλλαγή ταυτότητας φύλου από τα 15 έτη.\nΞεχωριστή παρουσία ένας νεαρός με εσάρπα και λουλούδι, που ξεχώρισε και χθες, αλλά και ένας με τουρμπάνι στα μαλλιά.\nΌλοι παρακολούθησαν τις τοποθετήσεις των πολιτικών και την ψηφοφορία που ακολούθησε. Για το άρθρο 3 που προβλέπει την αλλαγή φύλου από τα 15 έτη ναι είπαν 148 βουλευτές, σε σύνολο 285 που ψήφισαν.\n«Όχι» σε όλα για την αλλαγή φύλου, «ναι» στην τροπολογία για την «Τουρκική Ένωση Ξάνθης» ψήφισαν οι βουλευτές της ΝΔ. Ο πρόεδρος των ΑΝΕΛ, Πάνος Καμμένος, ψήφισε «όχι» στο άρθρο 3 για την αλλαγή φύλου στα 15, «παρών» στα υπόλοιπα, με επιστολική ψήφο, διότι βρίσκεται σε ταξίδι στη Βραζιλία.\nΔιαβάστε επίσης: Αλλαγή φύλου από τα 15: "Ναι" είπαν 148 βουλευτές\nβουλη, νεα δημοκρατια, αλέξης τσίπρας, νέα, ψηφοφορία, συριζα, καμμενος, τσιπρας, iefimerida, συγκεκριμένο, αλκοολ, tweet, twitter, καθαρα δευτερα, αλλαγη ωρας, νεα κυβερνηση, Καλή Χρονιά, σχολεια, αλλαγη ωρας 2012, αλλαγη ωρας 2013, κοινωνια, αλέξης τσίπρας, ενωση κεντρωων, βουλευτες, iefimerida, το θεμα, βραζιλια, γνωμη, δημοκρατια, θεμα, ιατρικη, ιθαγενεια, κοντρα, πλαισιο, σημερινη, τρομακτικο, φιλελευθερος, φωτογραφιες, αρθρα, αρθρο, αλκοολ, ανθρωπος, βρισκεται, γεγονος, γεωργια, δαχτυλο, δευτερα, δυνατοτητα, δωσει, ειπαν, ειπε, υπαρχει, επρεπε, ετη, ετων, ευθυνη, ευρωπη, ζωη, ζητα, ιδια, ηλικια, θεος, εικονα, ομιλια, κυβερνηση, κομμα, λογο, μαλλια, μαξιμου, ματι, μητσοτακης, νοημα, νομικη, ντροπη, ομαδα, φιλτρα, ονομα, ουσια, παιδι, παιδια, παμε, πηγαινε, πολιτεια, συγκεκριμένο, συζητηση, συζητησουμε, συνεχεια, σειρα, σπιτι, σχεδιο, ταυτοτητα, τασος, τομη, τυχοδιωκτης, φυλο, φωφη, φωφη γεννηματα, ψηφοφορία, αγορι, δημητρης, δικαιωμα, ενωση, ιατρικο, κομματι, λουλουδι, μπροστα, tweet, πηγες, ταξιδι, θανασης\nψεματα, σμηνος, τρειλερ, tdc.gr\nΜύλος στην Κεντροαριστερά για την αλλαγή φύλου -Καμίνης: Φυγομάχησε η Γεννηματά -Φώφη: Ψυχραιμία\nΚεντροαριστερά: Μονομαχία Φώφης-Καμίνη για την αλλαγή φύλου\nΝΔ: Πλειοψηφικές οι απόψεις μας για την αλλαγή φύλου – Τραυματισμένη η κυβέρνηση\nΈρευνα της ΜRB σχετικά με το νόμο Κοντονή για την αλλαγή φύλου\nΕκλαψαν από χαρά οι διεμφυλικοί στα θεωρεία της βουλής όταν ψηφίστηκε η αλλαγή φύλου [εικόνες]\nΚυβέρνηση: Η ελληνική βουλή σήμερα ψήφισε υπέρ της προόδου\nΟι Ισπανοί απέκλεισαν την καταλανική Βουλή - Η Βαρκελώνη «κρέμεται» από τα χείλη του Πουτζδεμόν\nΗ Ακρίτα άφησε άφωνη την Μενεγάκη: «Θέλετε να είμαι απόλυτα ειλικρινής μαζί σας;»\nΠέθανε ο Γιάννης Παντής\nΚ. Γαβρόγλου: Το υπουργείο Παιδείας είναι φτωχότερο χωρίς τον Γ. Παντή\nΤρομακτικές σκηνές μέσα σε λεωφορείο -Τη στιγμή που τουμπάρει\nΕκκληση Τουσκ στον ηγέτη της Καταλονίας -«Μην ανακοινώσεις την ανεξαρτησία της περιοχής»\nΑστική φωτογράφιση στη Βαρκελώνη με φακούς της Nikon


ΔΗΜΗΤΡΗΣ ΣΤΡΑΤΗΣ, 28/11/2020 (τελευταία ενημέρωση 9:15)\nΔεν ξέρω πόσες φορές προβλήθηκε ο τίτλος «νέα μέτρα για την πανδημία» ή πόσες μετρήσεις έγιναν για τις επιπτώσεις στην οικονομία. Δεν ξέρω πόσο ακόμα θα μετράμε κρούσματα, νεκρούς και διασωληνωμένους κάθε μέρα.\nΗ πανδημία του κορωνοϊού άρχισε από τον περασμένο Μάρτιο και σε έναν μήνα φεύγει το 2020. Όχι μόνο δεν άλλαξαν τα επιδημιολογικά δεδομένα αλλά έγιναν πολύ χειρότερα. Η χθεσινή ανακοίνωση της άρσης του μέτρου για απαγόρευση μετακίνησης από και προς Λεμεσό και Πάφο ήταν μια έμμεση παραδοχή λάθους. Ήταν ένα μέτρο για το οποίο οι αρμόδιοι δεν ήταν προετοιμασμένοι, και ο τρόπος που εφαρμόστηκε συνέτεινε στην καταρράκωση της ήδη τρωτής ψυχολογίας του κοινού. Άλλωστε, μια σταλιά τόπος είμαστε και είναι δύσκολο να εφαρμοστούν μέτρα μόνο σε κάποιες πόλεις.\nΈπαθε μπλακάουτ το Black Friday«Και άλλα συντρίμμια με τις κυρώσεις» του Χρήστου Πουργουρίδη


Δελτίο καιρού για Τρίτη 30-10-2018 – Sparta-Voice\nΔελτίο καιρού για Τρίτη 30-10-2018\n29 Οκτωβρίου 2018 bgalex\nΣυννεφιά προβλέπεται για τη ΣΠΑΡΤΗ με την θερμοκρασία να κυμαίνεται από 20 έως 26 βαθμούς Κελσίου και ασθενείς νότιους ανέμους ως 2 μποφόρ. Τις απογευματινές και βραδυνές ώρες ο καιρός θα παραμείνει αμετάβλητος, με αρκετά συννεφιασμένο ουρανό, με θερμοκρασία που θα αγγίξει τους 20 βαθμούς Κελσίου και εξασθένιση των ανέμων σε άπνοια.\nΣυννεφιασμένος θα είναι ο ουρανός πάνω από το ΓΥΘΕΙΟ με την θερμοκρασία να κυμαίνεται από 16 έως 21 βαθμούς Κελσίου και άπνοια. Μετά το μεσημέρι της ίδιας ημέρας θα επικρατήσουν οι ίδιες συνθήκες, με αρκετά συννεφιασμένο ουρανό, με θερμοκρασία που θα φτάσει τους 17 βαθμούς Κελσίου και μικρή ενίσχυση των ανέμων, από βορειοδυτική διεύθυνση και ένταση μέχρι 2 μποφόρ.\nΣυννεφιά προβλέπεται για τη ΜΟΝΕΜΒΑΣΙΑ με την θερμοκρασία να κυμαίνεται από 19 έως 20 βαθμούς Κελσίου και ασθενείς βορειοανατολικούς ανέμους ως 3 μποφόρ. Μετά το μεσημέρι της ίδιας ημέρας θα επικρατήσουν οι ίδιες συνθήκες, με συννεφιασμένο ουρανό, με θερμοκρασία που θα αγγίξει τους 19 βαθμούς Κελσίου και διατήρηση των ανέμων από βορειοανατολική διεύθυνση και ένταση μέχρι 3 μποφόρ.\nΣημαντική ενημέρωση από την 1η ΤΟΜΥ Σπάρτης\n← Πέτρος Τατούλης: “Ενωμένοι και με το πνεύμα του ανόθευτου και ανιδιοτελή πατριωτισμού μπορούμε να πετύχουμε πάρα πολλά”\nΜηνιαία Δραστηριότητα της Ελληνικής Αστυνομίας (Σεπτέμβριος 2018)(Συλλήψεις – Εξιχνιάσεις – Εξαρθρώσεις – Κατασχέσεις) →


Ημερίδα για τον μακαριστό Αρχιεπίσκοπο Αθηνών και πάσης Ελλάδος Χρυσόστομο Β’ Χατζησταύρου | Νέοι Καιροί\nΕ Ν Ω Σ Ι Σ Σ Μ Υ Ρ Ν Α Ι Ω Ν\nΑρχιεπίσκοπος Αθηνών και πάσης Ελλάδος (1962 – 1967)\nΜε τη συμπλήρωση πενήντα χρόνων από την κοίμηση του Αρχιεπισκόπου Αθηνών και πάσης Ελλάδος μακαριστού Χρυσόστομο Β’ Χατζησταύρου η Ένωση Σμυρναίων πραγματοποίησε, το Σάββατο 8 Δεκεμβρίου, με μεγάλη επιτυχία, ημερίδα στην αίθουσα εκδηλώσεων του Συνοδικού Μεγάρου της Ιεράς Μονής Ασωμάτων Πετράκη, για να τιμήσει τη μνήμη του.\nΌλοι οι εισηγητές εξήραν την προσωπικότητα του μακαριστού Αρχιεπισκόπου Χρυσοστόμου και αναφέρθηκαν στους οραματισμούς και τις διοικητικές αναδιοργανώσεις που πραγματοποίησε μέσα στους κόλπους της Ορθοδόξου Ελλαδικής Εκκλησίας. Τους αγώνες που έκανε για τα οικονομικά των Ιερέων, της σχέσεις του με το Οικουμενικό ΠατριαρχείοΚωνσταντινουπόλεως και το Πατριαρχείο της Αλεξάνδρειας, τους αγώνες του για το Μακεδονικό ζήτημα καθώς και για την απελευθέρωση της Ελλάδος από τους Τούρκους κατά τη διάρκεια της Μικρασιατικής καταστροφής.\nΗ κ. Ελένη Αραποστάθη, φυσικός, πληροφορικός και συγγραφέας, ανιψιά του Αρχιεπισκόπου ανέπτυξε με κάθε λεπτομέρεια το τέλος της ιστορικής διαδρομής του Χρυσοστόμου Χατζησταύρου μέσα από γεγονότα και προσωπικές μαρτυρίες της.\nΑκολουθεί η εισήγηση του Καθηγητή – συγγραφέα κ. Χρήστου Γερ. Σιάσου με θέμα: Οι Προκαθήμενοι της Εκκλησίας της Ελλάδος από το 1833 έως σήμερα – Χρυσόστομος Β’ Χατζησταύρου.\nΑπό αυτό εδώ το βήμα θα ήθελα να ευχαριστήσω το Διοικητικό Συμβούλιο της Ενώσεως Σμυρναίων και ιδιαιτέρως τον Πρόεδρο κ. Γεώργιο Αρχοντάκη, το Δ.Σ. της Ενώσεως, τον κ. Χρήστο Μπαλόγλου και Γεώργιο Τσούτσο, για την τιμητική πρόσκληση που μου έκαναν να είμαι ένας από τους εισηγητές σ’ αυτή την ημερίδα με θέμα: «Πενήντα χρόνια από την κοίμηση του Αρχιεπισκόπου Αθηνών και Πάσης Ελλάδος κυρού Χρυσοστόμου Β’ Χατζησταύρου».\nΕίναι δύσκολο για μένα να γράψω για έναν Άγιο Ιεράρχη από τη στιγμή που άλλοι έγραψαν πάρα πολλά γι΄ αυτόν, όταν ήταν εν ζωή αλλά και μετέπειτα, εγώ απλά-ταπεινά θα φέρω στη μνήμη μας τον ευγενικό, τον γλυκύτατο, τον σεμνό, τον πράο, τον τίμιο, τον ειλικρινή, τον αφιλοχρήματο, μακαριστό Χρυσόστομο Χατζησταύρου τον Β’.\nΩς οδηγό μου θα έχω τα πάρα πολλά άρθρα, κείμενα, επιστολές, που έχουν γραφτεί καθώς και το βιβλίο μου με τον παραπάνω τίτλο.\nΟ από Τράλλεων, Φιλαδελφείας, Εφέσσου, Βεροίας και Ναούσης,\nΦιλίππων-Νεαπόλεως και Θάσου, Αρχιεπίσκοπος Αθηνών και πάσης\nΕλλάδος, μακαριστός, Χρυσόστομος ο Β’ κατά κόσμο Θεμιστοκλής Χατζησταύρου με γονείς, τον Σταύρο και την Κυριακή Πέρρου, απόγονο του Πετρόμπεη Μαυρομιχάλη, υπήρξε μια από τις πιο σεμνές και ηρωικές προσωπικότητες της Ορθόδοξης Ελλαδικής Εκκλησίας.\nΟ ομιλών, μετά από μεγάλη έρευνα ασχολήθηκα με την καταγραφή όλων των Αρχιεπισκόπων της Ελλαδικής Εκκλησίας από το 93 μ. Χ. έως σήμερα. Στο βιβλίο μου με τίτλο, «ΟΙ ΠΡΟΚΑΘΗΜΕΝΟΙ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ ΑΠΟ ΤΟ 1833 ΕΩΣ ΣΗΜΕΡΑ» καταγράφονται ονομαστικά και με χρονική περίοδο που υπηρέτησε ο καθένας ξεκινώντας από τον Διονύσιο τον Αρεοπαγίτη, πολιούχο της πόλης των Αθηνών, μέχρι τον από Άρτης, Άνθιμο τον Ζ’.\nΌλοι τους υπηρέτησαν και δίδαξαν το Λόγο του Θεού. Όλοι τους μορφωμένοι και φωτισμένοι, διαφύλαξαν τους θησαυρούς της φυλής μας, διασφάλισαν τα Ιερά και τα Όσια του Γένους μας, αγωνίστηκαν για τα απαραίτητα εφόδια που πρόσφερε η Εκκλησία μας στους Χριστιανούς, την αγάπη, την ευγένεια, τη γαλήνη των ψυχών μας. Όλοι τους δίδαξαν αγάπη, αγιότητα, ταπείνωση, ειρήνη και αρετή.\nΗ Εκκλησία της Ελλάδος από τότε που κατέστη Αυτοκέφαλη είχε στο Θρόνο της χαρισματικούς Αρχηγούς – Ηγέτες με ισχυρή προσωπικότητα. Ηγετικές μορφές που τίμησαν και τιμούν αναμφίβολα τη Πατρίδα μας. Σ΄αυτούς το Ελληνικό Έθνος σεμνύνεται. Σ΄αυτούς στηρίζεται και λαμπρύνεται ο Ελληνοχριστιανικός Πολιτισμός.\nΗ Ελλάδα μέσα στην Ιστορία των τελευταίων 185 ετών έχει να δείξει μεγάλους Πνευματικά και Εθνικά Ιεράρχες. Από το Νεόφυτο Ε΄ Μεταξά μέχρι το Μακαριώτατο Αρχιεπίσκοπο Αθηνών και πάσης Ελλάδος κ. κ. Ιερώνυμο. Από το 1833 έχουμε δύο περιόδους με είκοσι Ιεράρχες:\nΠερίοδος Α΄ : Από το 1833 έως το 1922\nΟ από Ταλαντίου, Νεόφυτος Ε’ Μεταξάς.\nΟ από Πατρών και Ηλείας, Μισαήλ Αποστολίδης.\nΟ από Αιτωλίας και Ακαρνανίας, Θεόφιλος Α΄ Βλαχοπαπαδόπουλος.\nΟ από Μεσσηνίας, Προκόπιος Α΄ Γεωργιάδης.\nΟ από Κεφλληνίας, Γερμανός Β΄ Καλλιγάς.\nΟ Αρχιμανδρίτης και Καθηγητής της Θεολογικής Σχολής του\nΠανεπιστημίου Αθηνών, Προκόπιος Β’ Οικονομίδης.\nΟ από Μονεμβασίας και Σπάρτης, Θεόκλητος Α΄Μηνόπουλος\nΟ από Κιτίου, Μελέτιος Γ΄ Μεταξάκης.\nΠερίοδος Β΄ : Από το 1923 έως σήμερα\nΟ από Αθηνών, Χρυσόστομος Α΄ Παπαδόπουλος.\nΟ από Τραπεζούντος, Χρύσανθος Α΄ Φιλιππίδης.\nΟ από Κορινθίας, Δαμασκηνός Α΄ Παπανδρέου.\nΟ από Ιωαννίνων, Σπυρίδων Α΄ Βλάχος.\nΟ από Λαρίσης, Δωρόθεος Γ΄ Κοτταράς.\nΟ από Πατρών, Θεόκλητος Β΄ Παναγιωτόπουλος.\nΟ από Αττικής και Μεγαρίδος, Ιάκωβος Γ΄ Βαβανάτσος.\nΟ από Φιλίππων, Νεαπόλεως και Θάσου, Χρυσόστομος Β΄ Χατζησταύρος.\nΟ Αρχιμανδρίτης και Καθηγητής της Θεολογικής Σχολής του Πανεπιστημίου Θεσσαλονίκης, Ιερώνυμος Α’ Κοτσώνης.\nΟ από Ιωαννίνων, Σεραφείμ Α΄ Τίκας, Ο μακροβιότερος όλων, όρκισε έξι Προέδρους της Ελληνικής Δημοκρατίας, οκτώ Πρωθυπουργούς και πάρα πολλούς Υπουργούς και Υφυπουργούς.\nΟ από Δημητριάδος και Αλμυρού,Χριστόδουλος Α΄ Παρασκευαϊδης.\nΚαι ο από Θηβών και Λεβαδείας, Ιερώνυμος Β΄ Λιάπης.\nΗ ιστορία της Ελλαδικής Εκκλησίας δεν αρχίζει από το 1833 με την ανακήρυξη ως Αυτοκέφαλη Ορθόδοξη Εκκλησία της Ελλάδος αλλά από την ίδρυση της που οφείλεται στον Απόστολο Παύλο το 50 μ. Χ..\nΌπως ξέρουμε, αιώνες πριν, από την Πνύκα, ο Απόστολος των Εθνών Παύλος, έβαζε τα θεμέλια της Εκκλησίας μας αφού πέρασε από τη Θεσσαλονίκη, την Βέροια, την Αθήνα, την Κόρινθο, κατά την Τρίτη περιοδεία κηρύττοντας Χριστιανισμό. Σ΄αυτές τις πόλεις ο Παύλος ίδρυσε Χριστιανικές Εκκλησίες και στην Εκκλησία της Θεσσαλονίκης έστειλε τις δύο πρώτες επιστολές του.\nΗ Ορθόδοξη Εκκλησία της Ελλάδος δογματικά είναι ενωμένη με όλες ανά τον κόσμο Ορθόδοξες Εκκλησίες καθώς και με το Οικουμενικό Πατριαρχείο της Κωνσταντινουπόλεως, επιτελεί και μπορεί να συνεχίσει να επιτελεί πολυσήμαντο έργο, πνευματικό, αγάπης και προσφοράς.\nΩς Έλληνες είχαμε και έχουμε οδηγό και συμπαραστάτη την πίστη μας. Θα πρέπει να παραμείνουμε πιστοί στις παραδόσεις μας και να είμαστε περήφανοι για την Εθνική μας ταυτότητα και αισιόδοξοι για το μέλλον της Πατρίδας μας.\nΒρισκόμαστε σε μια εποχή με τα δικά της προβλήματα, με τις δικές της ανάγκες, μια εποχή που διακρίνεται από την παγκοσμιότητα, ενώ ταυτόχρονα παρουσιάζονται πολλαπλές συγκρούσεις, σύνθετων αιτημάτων και απαιτήσεων. Μια εποχή που περνά την επανάσταση της γνώσης και «ψάχνεται» για αξιοσύνη, ιδανικά, αξίες και αρχές.\nΔιψά για πνευματική αφύπνιση της Ελληνικής Κοινωνίας απέναντι στον κυνισμό της εποχής μας. Ξέρουμε ότι οι «δαίμονες» δεν θα σταματήσουν να μάχονται την Εκκλησία, ξέρουμε όμως ότι και ο Τριαδικός Θεός μας, ανά τους αιώνες, μας χαρίζει Άξιους και Γενναίους Ιεράρχες για να μας κρατούν σε εγρήγορση.\nΗ συμβολή του Κλήρου στους αγώνες του Έθνους μας ανά τους αιώνες αποτέλεσε μοναδικότητα συμμετοχής.«Κι’ αυτείνη η Πατρίδα δεν λευτερώθη με παραμύθια, λευτερώθη μ’ αίματα και θυσίες…» μας λέει ο Μακρυγιάννης.\nΟι λίγοι τόλμησαν να τα βάλουν με τους πολλούς και μετά από τετρακόσια χρόνια σκλαβιάς ύψωσαν το ανάστημά τους μπροστά στις δυνάμεις που θέλησαν να αφανίσουν το Ελληνικό γένος.\nΣ’ αυτόν τον μεγάλο Αγώνα ουδέποτε αμφισβητήθηκε η ξεχωριστή και πρωτοποριακή συμβολή της Εκκλησίας μας. Του Αρχάγγελου Γαβριήλ το μήνυμα προς την Παναγία μας, ήταν ταυτόχρονα και μήνυμα Ανάστασης προς τη σκλαβωμένη Ελλάδα μας. «…Έχουνε σκόλη η Παναγιά και η Ελλάς μεγάλη, η μια τον κρίνο δέχεται, δάφνης κλωνάρι η άλλη…» μας λέει ο ποιητής.\nΗ Εκκλησία μας με τη μυστηριακή της ζεστασιά, με την διδασκαλία της, κράτησε ζωντανή την ψυχή του σκλάβου Έλληνα από τον εξισλαμισμό και δεν τον άφησε να τουρκέψει ούτε και να φραγκέψει. Η προσφορά της Εκκλησίας μας μεγάλη, οι σπινθήρες της πνευματικής φωτιάς απλώθηκαν σε όλο τον Ελλαδικό χώρο, Πατριάρχες, Δεσποτάδες, Μοναχοί, Κληρικοί, Μεγάλοι Δάσκαλοι του Γένους, φτωχοί τσοπάνηδες, αγράμματοι και γραμματιζούμενοι, άνδρες, γυναίκες και παιδιά, βρέθηκαν με μιας αδελφωμένοι και έδωσαν τιτάνιο αγώνα για την απελευθέρωση της Πατρίδας μας.\nΠολλοί από αυτούς, αφού βασανίστηκαν σκληρά, από τον κατακτητή, κρεμάστηκαν, αποκεφαλίστηκαν, τουφεκίστηκαν, και, με το μαρτύριό τους δοξάστηκαν και τέλος αγιάστηκαν. Με ακλόνητη πίστη στον Τριαδικό Θεό μας, σύσσωμο το Ελληνικό Έθνος αναζητά το ιερότερο από τα ανθρώπινα δικαιώματα του που είναι η ελευθερία του.\n565 χρόνια πέρασαν από την αποφράδα εκείνη ημέρα της 29ης Μαΐου 1453. Από τότε που ακούστηκε η κραυγή «Εάλω η Πόλις» και η Βασιλεύουσα, η Πόλη των Αγίων μας, πέρασε στην κατοχή του Οθωμανού δυνάστη.\nΤα χρόνια εκείνα η Κωνσταντινούπολη αποτελούσε το κέντρο της Ορθοδοξίας και η Αγία Σοφία το Σύμβολό της… Την Δευτέρα 28 Μαΐου 1453 με επικεφαλής τον Αυτοκράτορα Κωνσταντίνο, τον Κλήρο και τον λαό αρχίζει στο Ναό μεγάλη λιτανεία, γονατιστοί όλοι άρχισαν την προσευχή των. Σε μια κατανυκτική ατμόσφαιρα, έγινε η τελευταία πάνδημη Θεία Λειτουργία στην Αγία Σοφία. Η νύχτα της 28ης Μαΐου στην Αγία Σοφία ήταν ατελείωτη.\nΤην Τρίτη, 29 Μαΐου, τα ξημερώματα οι Τούρκοι ξεκίνησαν τον πόλεμο και οι γενναίοι Έλληνες με μπροστάρη τον Αυτοκράτορα Κωνσταντίνο αμύνονταν ηρωικά.\nΠανικός απλωνόταν παντού. Οι γενίτσαροι περικύκλωσαν τον Κωνσταντίνο. Ήταν μόνος του , όλοι γύρο του ήταν νεκροί. Κάποια στιγμή φωνάζει «…δεν υπάρχει κανείς Χριστιανός να μου πάρει το κεφάλι…».Ένας γενίτσαρος τον χτυπάει πισώπλατα καιο Αυτοκράτορας με τρεμάμενη φωνή λέει «Εάλω η Πόλις», κάποιο δόρυ στη συνέχεια τον βρίσκει στο στήθος και ο Κωνσταντίνος «έφυγε» για τους ουρανούς λέγοντας, «Σώπασε κυρά Δέσποινα και μην πολύ δακρύζεις, πάλι με χρόνια με καιρούς πάλι δικά μας θ΄άναι» μια υπόσχεση του Κωνσταντίνου που όλοι μας αναζητούμε. Ο Γολγοθάς υπήρξε μακρύς, ανηφορικός και ματωμένος. Η Μεγάλη Εβδομάδα της φυλής μας κράτησε χρόνια δίσεκτα. Τα Μοναστήρια γίνονται κρυφά Σχολειά για τα Ελληνόπουλα.\nΕκεί, στην Πόλη, στην Αγία Λαύρα, στη Τρίπολη, στην Αλαμάνα, στο Ζάλογγο, στο Αρκάδι, στην Καλαμάτα, στο Μεσολόγγι, στα Δερβενάκια, φώλιαζε η δύναμη του Έθνους. Ο Χριστός μας και η Πατρίδα μας βάδισαν αντάμα στα ιερά βήματα της Ιστορίας μας.\nΟ Παπαφλέσσας κρατώντας Σταυρό και καρυοφύλλι μοίραζε αντίδωρο και μπαρούτι και άναψε τη φλόγα στις καρδιές των Ελλήνων. Η Εκκλησία μας θρήνησε στο βωμό του Αγώνα πλήθος Κληρικών. Πατριάρχες και Ιεράρχες βρήκαν τραγικό θάνατο και μαζί με χιλιάδες κληρικούς πύργωσαν με τα ιερά οστά τους το Θρόνο της Λευτεριάς.\nΟ Εθνομάρτυρας, διαφωτιστής του Γένους και Προστάτης όλου του Ελληνικού Έθνους Άγιος Κοσμάς ο Αιτωλός δια απαγχονισμού θανατώθηκε, στις 24 Αυγούστου 1779, στο Κολικόντασι της Βορείου Ηπείρου.\nΟ Πατριάρχης Γρηγόριος ο Ε’ , ανήμερα του Πάσχα 10 Απριλίου 1821 αμέσως μετά τη Θεία Λειτουργία τον άρπαξαν από το πετραχήλι και αφού πέρασαν το σκοινί στο λαιμό του τον κρέμασαν, ενώ ο Πατριάρχης συνομιλούσε με το Θεό μέχρι που βγήκε η ψυχή του. Το ίδιο έπραξαν οι Τούρκοι και σε άλλους λαϊκούς και Αρχιερείς όπως τον Μητροπολίτη Αδριανουπόλεως Δωρόθεο, τον Επίσκοπο Μυριοφύτου Νεόφυτο.\nΤο καλογεροπαίδι από τη Ρούμελη έγινε Διάκος και στη συνέχεια αρματολός αφού, του τυράννησαν το κορμί με πυρωμένα σίδερα τον σούβλισαν και άφησε κείνη την Άνοιξη τον Απρίλιο του ’21 την ψυχή του σε ηλικία 33 ετών, ήταν ο Αθανάσιος Διάκος.\nΗ σφαγή του Εθνομάρτυρα Μητροπολίτη Σμύρνης Χρυσοστόμου Καλαφάτη από τον Τουρκικό όχλο γιατί αρνήθηκε να εγκαταλείψει το ποίμνιό του, το Σάββατο 27 Αυγούστου 1922, συνελήφθη στο τέλος της Θείας Λειτουργίας παραδόθηκε στο εξαγριωμένο πλήθος και μετά από φρικτά βασανιστήρια βρήκε μαρτυρικό θάνατο. Ο Άγιος αυτός Ιεράρχης ήταν ο εκφραστής και το σύμβολο των πεπραγμένων του Ελληνικού Γένους.\n«Σμύρνη, η ομορφότερη πόλη της Μεσογείου, νομός Αϊδινίου, με πρωτεύουσα τη Σμύρνη, ο ευφορότερος στον κόσμο, τα κεράσια του Νυμφαίου, τα καλύτερα στον κόσμο …», μας λέει ο σμυρνιώτικης καταγωγής Ακαδημαϊκός Κωνσταντίνος Δεσποτόπουλος.\nΟ Χρυσόστομος, κατά κόσμον Θεμιστοκλής Χατζησταύρος, γεννήθηκε εδώ στο Αϊδίνιο της Μικράς Ασίας το 1880. Γονείς του ήταν ο Σταύρος Χατζησταύρος και η Κυριακή Πέρρου, απόγονος του Πετρόμπεη Μαυρομιχάλη. Τις εγκύκλιες σπουδές του τις ολοκλήρωσε στη Σχολή «Αρώνη» της Σμύρνης και τις Γυμνασιακές του σπουδές τις ολοκληρώνει ως Αριστούχος στο Πυθαγόρειο Γυμνάσιο στο Βαθύ της Σάμου.\nΑπό νωρίς ο Θεμιστοκλής έδειξε ότι αγαπούσε τα γράμματα γι’ αυτό, μετά το Γυμνάσιο συνέχισε τις σπουδές του στη Θεολογική Σχολή της Χάλκης, την οποία τελείωσε το 1902 με βαθμό Άριστα. Αμέσως μετά χειροτονείται Διάκονος από το Μητροπολίτη Δράμας, Φιλίππων και Ζιχνών, Χρυσόστομο Καλαφάτη, όπου έλαβε και το όνομα Χρυσόστομος. Στη συνέχεια ακολούθησε μεταπτυχιακές σπουδές στη Λειψία και από εκεί στο Πανεπιστήμιο της Λοζάνης.\nΟ Χρυσόστομος Καλαφάτης υπηρέτησε έως το 1910 και ανέπτυξε μεγάλες δραστηριότητες που είχαν σχέση με τον Εθνικό Αγώνα. Για τις δραστηριότητές του αυτές ο Χρυσόστομος φοβούμενος μήπως τον συλλάβουν φεύγει και πηγαίνει στην Κωνσταντινούπολη και από εκεί πηγαίνει στη Λωζάνη. Το Πατριαρχείο μεταθέτει τον Μητροπολίτη Δράμας Χρυσόστομο Καλαφάτη στην Μητρόπολη Σμύρνης και εδώ ο Χρυσόστομος συνέχισε τους Εθνικούς του Αγώνες. Ο Χρυσόστομος Χατζησταύρος μόλις πληροφορήθηκε για την μετάθεση του γέροντά του έρχεται και αυτός στη Σμύρνη όπου υπηρετεί ως Αρχιδιάκονος.\nΣτις 26 Δεκεμβρίου του 1910, μετά από εισήγηση του Μητροπολίτη Σμύρνης, ο Χρυσόστομος Χατζησταύρος χειροτονήθηκε Τιτουλάριος και γίνεται Βοηθός Επίσκοπος Τράλλεων και συνεχίζει να βοηθάει τον Μητροπολίτη Σμύρνης Χρυσόστομο Καλαφάτη στους Εθνικούς Αγώνες μέχρι, που, το 1922 ο Μητροπολίτης βρίσκει μαρτυρικό θάνατο.\nΣτις 16 Μαρτίου του 1913 εκλέγεται Μητροπολίτης Φιλαδελφείας της Μικράς Ασίας όπου παραμένει μέχρι το 1921. Εδώ ο Χρυσόστομος ιδρύει το Εθνικό Οικοτροφείο για Έλληνες μαθητές και εξέδωσε το περιοδικό ο «Άγγελος της Φιλαδέλφειας». Για την Εθνική του δράση, ο νεοεκλεγείς Μητροπολίτης καταδικάστηκε σε θάνατο, η ποινή όμως δεν εκτελείται μετά από την επέμβαση των Μεγάλων Δυνάμεων.\nΟ Πατριάρχης που παρακολουθούσε τις δύσκολες στιγμές που περνά ο Χρυσόστομος, το 1918, τον καλεί στο Οικουμενικό Πατριαρχείο ως Συνοδικό. Με την καταστροφή του Αϊδινίου, ο Πατριάρχης στέλνει τον Χρυσόστομο τοποτηρητή στη Μητρόπολη Ηλιουπόλεως και Θείρων. Εδώ ο Μητροπολίτης αναπτύσσει νέες δραστηριότητες θα μπορούσαμε να πούμε «υψηλού κινδύνου».\nΣτις 19 Φεβρουαρίου 1922, μετατέθηκε στη Μητρόπολη Εφέσου. Στην Έφεσο ο Χρυσόστομος εκδίδει και διευθύνει τα περιοδικά του Οικουμενικού Πατριαρχείου « Νέος Ποιμήν», «Εκκλησιαστική Αλήθεια» και το «Έφεσος». Τον Αύγουστο το 1922 ο Χρυσόστομος πηγαίνει στη Σμύρνη για να συναντήσει τον Πνευματικό του πατέρα Άγιο Ιεράρχη Χρυσόστομο. Δυστυχώς το Σάββατο βράδυ της 27ης Αυγούστου ο Γέροντάς του μεταβιβάζεται σε μια άμαξα για να οδηγηθεί στον τόπο του μαρτυρίου του, στον τόπο της σφαγής του.\nΑκολούθησε η μεγάλη καταστροφή, η πυρπόληση της Σμύρνης και από εδώ αρχίζει η μεγάλη σφαγή του Ελληνικού Πληθυσμού. Ο Χρυσόστομος μόλις που κατάφερε να τους ξεφύγει χωρίς όμως να μπορέσει να βοηθήσει το πλήθος στο λιμάνι της Σμύρνης.\nΟ Επίσκοπος Χρυσόστομος μετά την Μικρασιατική καταστροφή ήρθε στην Αθήνα, όπου εξελέγη Μητροπολίτης και τοποθετείται στην Ιερά Μητρόπολη Βεροίας και Ναούσης. Το 1924 μετατέθηκε στη Μητρόπολη Καβάλας και Νέστου.\nΣτη Μητρόπολη αυτή παραμένει μέχρι τις 14 Φεβρουαρίου 1962. Εργαζόταν άοκνα, εμψύχωνε τους πιστούς Χριστιανούς που την εποχή εκείνη υπέφεραν από τους εισβολείς. Έβλεπε τις περιουσίες των Χριστιανών να λεηλατούνται και όμως σαν καλός Ποιμένας τους έδινε δύναμη και κουράγιο. Ιδρύει την «Χριστιανική Εστία». Μετατρέπει Τούρκικα Τζαμιά σε Εκκλησίες, ιδρύει Γηροκομεία, Οικοτροφεία, Σχολεία και την Ιερά Μονή του Αγίου Σίλα. Στον Β΄ Παγκόσμιο πόλεμο ο Χρυσόστομος άρχισε την πολύπλευρη δράση του και βοηθάει τον αγώνα. Το 1960 κλείνει πενήντα χρόνια Χριστιανικής προσφοράς και δράσης. Χριστιανικές ενώσεις οργάνωσαν μεγάλη γιορτή για τον Μητροπολίτη τους.\nΣτην εκδήλωση αυτή του απενεμήθησαν πολλά μετάλλια. Στην Καβάλα γίνεται Πρόεδρος του παραρτήματος του Ελληνικού Ερυθρού Σταυρού οργανώνοντας προγράμματα Εθελοντισμού.\nΣτις 25 Ιανουαρίου 1962 παραιτήθηκε ο νεοεκλεγείς Αρχιεπίσκοπος Αθηνών και Πάσης Ελλάδος Ιάκωβος Βαβανάτσος. Κλήρος, Πολιτεία και λαός ζητούσαν Άξιο Ποιμενάρχη προκειμένου να αναλάβει τον Αρχιεπισκοπικό Θρόνο των Αθηνών. Ο Μητροπολίτης Φιλίππων, Νεαπόλεως και Θάσου, Χρυσόστομος, αν και ήταν σε προχωρημένη ηλικία ήταν ο ιδανικός Ιεράρχης για να ηγηθεί του πηδαλίου της Ορθόδοξης Εκκλησίας της Ελλάδος.\nΣτις 14 Φεβρουαρίου 1962 και ώρα 9η πρωινή συνεδριάζει η Ιεραρχία της Εκκλησίας της Ελλάδος στον Καθεδρικό Ιερό Ναό των Αθηνών παρουσία 57 Μητροπολιτών και του Υπουργού Εθνικής Παιδείας και Θρησκευμάτων. Στην τελική ψηφοφορία ο Μητροπολίτης Καβάλας, Χρυσόστομος έλαβε 54 ψήφους σε σύνολο 57.\nΣε ηλικία 82 ετών νέος Αρχιεπίσκοπος Αθηνών και Πάσης Ελλάδος είναι ο Χρυσόστομος Β΄ Χατζησταύρος. Χιλιάδες Χριστιανών Κληρικών και λαϊκών βρισκόταν έξω από τον Ιερό Ναό της Μητροπόλεως των Αθηνών και μόλις έγινε γνωστό το αποτέλεσμα της εκλογής του Χρυσοστόμου όλοι με μια φωνή είπαν, ΑΞΙΟΣ-ΑΞΙΟΣ. Μέσα σε ατμόσφαιρα συγκινήσεως ακούστηκε η τελετή του Μηνύματος.\nΜε το τέλος του Μηνύματος ο νέος Αρχιεπίσκοπος Αθηνών συγκινημένος είπε μεταξύ των άλλων προς το πλήθος: «…Ευχαριστώ διά τάς επευφημίας σας υπέρ του ταπεινού μου προσώπου… ΘάέχωμεντήνΕυλογίαν του Θεού και ο Θεός ας διαφυλάξη όλους εσάς καίτάς οικογενείας σας…».\nΣτη συνέχεια αφού έβαλε τον Αρχιερατικό του Μανδύα πήγε στον Ανδριάντα του Εθνομάρτυρος Χρυσοστόμου Μητροπολίτου Σμύρνης και τέλεσε τρισάγιο. Ακολούθως και συνοδεία Κλήρου και Λαού πηγαίνει στην μεγάλη αίθουσα του Αρχιεπισκοπικού Μεγάρου όπου δέχθηκε τα συγχαρητήρια Κλήρου και Λαού μέχρι τις απογευματινές ώρες.\nΣτις 17 Φεβρουαρίου ημέρα Σάββατο ο Μακαριώτατος Αρχιεπίσκοπος Αθηνών και πάσης Ελλάδος Χρυσόστομος πηγαίνει στα Ανάκτορα προκειμένου να δώσει την κατά το Νόμο Διαβεβαίωση στον Αντιβασιλέα, Διάδοχο, Κωνσταντίνο. Στο τέλος της ακολουθίας ο Μακαριώτατος εκφωνεί τη Διαβεβαίωση: «Διαβεβαιούμαι επί τη Αρχιερωσύνη μου, ότι θέλω εκπληρώσει τη Θεία Χάριτι τα Αρχιερατικά μου καθήκοντα μετά πάσης σπουδής και δυνάμεως τηρών απαρασαλεύτους τους Θείους και Ιερούς Αποστολικούς και Συνοδικούς Κανόνας και τας Ιεράς Παραδόσεις. Διαβεβαιώ δε επί τη Αρχιερωσύνη μου Πίστιν εις την Υμετέραν Μεγαλειότητα, το Σύνταγμα και τους Νόμους του Βασιλείου».\nΜετά την τελετή της Διαβεβαιώσεως ο Προκαθήμενος με όλη του την συνοδεία πήγε στον Ιερό Μητροπολιτικό Ναό των Αθηνών όπου έγινε η τελετή της Ενθρονίσεως. Παρουσία του Αντιπροσώπου του Βασιλέως, του Προέδρου της Κυβερνήσεως, του Προέδρου της Βουλής των Ελλήνων, του Υπουργικού Συμβουλίου, Βουλευτών, του Δημάρχου Αθηνών, Αρχηγών Κομμάτων, Αρχηγών Ξένων Δογμάτων, Προέδρων, Αρείου Πάγου και Ελεγκτικού Συμβουλίου, Αρχηγών των Ενόπλων Δυνάμεων και των Σωμάτων Ασφαλείας, Διοικητών Οργανισμών, Αντιπροσώπων Ξένων Κρατών και πλήθος πιστών.\nΜε την λήξη της Θείας Λειτουργίας και της τελετής της Ενθρονίσεως ο Μακαριώτατος από τον Αρχιεπισκοπικό Θρόνο εκφωνεί τον ενθρονιστήριο λόγο του, τελειώνοντας είπε: «… Ἀγαπητοίἀδελφοίκαί Πατέρες, Πληρώσατέ μου τήνχαράν, προσευχόμενοι ὑπέρἐμοῦ, ἵνα ὁ Κύριος μήμακρύνῃτόἔλεός Του ἀπ’ ἐμούκαίμήκαταισχύνῃμέἐντῇἡμέρᾳτῆς κρίσεως…»\nΜετά την τελετή, συνοδεία Αρχιερέων, πήγε στο Αρχιεπισκοπικό Μέγαρο όπου δέχθηκε τα συγχαρητήρια Κλήρου και Λαού.\nΑκολούθησε η δημοσίευση του Βασιλικού Διατάγματος στο υπ’ αριθμό 42/16-2-1962/τεύχος Γ’ ΦΕΚ.\nΜε την εκλογή του Μητροπολίτου Καβάλας Χρυσοστόμου σε Αρχιεπίσκοπο Αθηνών και πάσης Ελλάδος το Δημοτικό Συμβούλιο του Δήμου Καβάλας εξέδωσε το παρακάτω ψήφισμα:\nΤόΔημοτικόνΣυμβούλιον Καβάλας συνελθόν σήμερον ἐκτάκτωςτήν 15ην Φεβρουαρίου τοῦἔτους χίλια ἐννεακόσιαἑξήκοντα δύο (1962) ἡμέραΠέμπτηνκαίὥραν 19.30΄ ἐπίχαρμοσύνῳἀγγέλματιἐκλογῆςτοῦΣεβασμιωτάτου Μητροπολίτου Καβάλας κ.κ. Χρυσοστόμου εἰςτόνἈρχιεπισκοπικόνΘρόνονἈθηνῶνκαί πάσης Ἑλλάδοςἀκοῦσαντήνεἰσήγησιντοῦ κ. Δημάρχου καίτάςὁμιλίαςτοῦ Προέδρου καίΔημοτικῶν Συμβούλων\nΟ Μ Ο Φ Ω Ν Ω Σ Ψ Η Φ Ι Ζ Ε Ι\nὙποβάλλειεὐλαβῶςεἰςτόνΜακαριώτατονκ.κ. Χρυσόστομοντάθαρμάαὐτοῦ συγχαρητήρια, διά τήνἐπαξίανἀνάδειξίν του ὑπότῆςΣεπτῆςἹεραρχίαςεἰςτόνὕψιστονΘρόνοντῆςὈρθοδόξουἘκκλησίαςτῆςἙλλάδοςκαίἑρμηνεύον την καθολικήνχαράντῆς πόλεως Καβάλας, ἧνὡςἈρχιερεύςἐτίμησενἐπί μίαν ὁλόκληρον 40)ἐτίαν ἐκφράζειπρόςαὐτόντάςθερμοτέραςεὐχάςκαίτήνβαθυτάτηνεὐγνωμοσύνηνδι΄ὅσαὑπέρτῆςἐπαρχίαςτοῦἔπραξεν. Καί πιστεύει ὅτι ἡ ἘκκλησίαεὗρεντόνἀντάξιονΟἰκοτρόφοντῆς τύχης της.\nΤό παρόν ἐπιδοθήτωὑπότοῦ κ. Δημάρχου καίδημοσιευθήτω διά τῶνἐφήμερίδων.\nὉ Δήμαρχος Ὁ Πρόεδρος\nΔ. ΜούτσιοςἩλ. Τζάρας\nΤά Μέλη τοῦΔημοτικοῦ Συμβουλίου\nΟ Αρχιεπίσκοπος Αθηνών και πάσης Ελλάδος Χρυσόστομος στις 18 Σεπτεμβρίου του 1964 τέλεσε τους γάμους του Βασιλέως Κωνσταντίνου και της Άννας Μαρίας.\nΤην εποχή εκείνη ασχολήθηκε με τους κρίσιμους τομείς της Εκκλησίας όπως: Την μισθοδοσία και συνταξιοδότηση των Κληρικών και την μόρφωσή των.\nΣυνεργάστηκε με το Παγκόσμιο Συμβούλιο των Εκκλησιών, ασχολήθηκε με την οικοδόμηση του Συνοδικού Μεγάρου, με το αρχείο της Εκκλησίας, τη Βυζαντινή Μουσική και άλλες δραστηριότητες.\nΟ Χρυσόστομος ακλόνητος και σταθερός στις ιδέες του και έχοντας μαζί του το σύνολο της Ιεραρχίας δεν δεχόταν καμία συνδιαλλαγή που θα ήταν αντίθετη με τις αρχές της Ορθόδοξης Ελλαδικής Εκκλησίας.\nΟ αγώνας του ήταν ανυποχώρητος.\nΜε την κήρυξη της Δικτατορίας, 21 Απριλίου 1967, άρχισε παρασκηνιακά η απομάκρυνση του Αρχιεπισκόπου Χρυσοστόμου. Ο ίδιος αρνήθηκε να παραιτηθεί και το καθεστώς τον απομακρύνει από τον Αρχιεπισκοπικό θρόνο με την επέκταση του ορίου ηλικίας σύμφωνα με τον υπ’ αριθ. 3 Α. Ν. του 1967.\nΟ γηραιός Αρχιεπίσκοπος εγκαταλείπει το Θρόνο του με μεγάλη πικρία στις 13 Μαΐου 1967. Ο 88χρονος Αρχιεπίσκοπος, που βλέπει τις προθέσεις της Κυβέρνησης, παθαίνει εγκεφαλικό το βράδυ της Μεγάλης Παρασκευής κατά την περιφορά του Επιταφίου και μεταφέρεται στο Νοσοκομείο του «Ερυθρού Σταυρού».\nΟ πρώην Χρυσόστομος στις 28 Μαΐου του 1968 παθαίνει γαστρορραγία στο Νοσοκομείο, όπου λίγες ημέρες αργότερα, στις 9 Ιουνίου 1968 Κυριακή της Πεντηκοστής, αφού κοινώνησε των Αχράντων Μυστηρίων, απεβίωσε. Ο τάφος του Αρχιεπισκόπου Χρυσοστόμου Β΄ Χανζησταύρου είναι στο Α΄ Νεκροταφείο Αθηνών.\nΟ Χρυσόστομος ήταν το παράδειγμα Ιεράρχου, της προσφοράς και της προσήλωσης, της αγάπης, της θυσίας, της αρχοντιάς και της καλοσύνης στην Ορθόδοξη Πίστη. Ήταν ένας γνήσιος Έλλην Χριστιανός Ορθόδοξος.\nΠάντα έλεγε: «Ζήτω η Ορθοδοξία, ο ευσεβής λαός μας στεντορείως βροντοφωνεί, Ορθοδοξία ίσον Ελληνισμός και Ελληνισμός ίσον Ορθοδοξία».\nΟ μακαριστός Αρχιεπίσκοπος Αθηνών και πάσης Ελλάδος Χρυσόστομος Β’ Χατζησταύρος στις 4 Δεκεμβρίου 1966 τέλεσε τα εγκαίνια του Ιερού Ναού Αγίου Ιωάννου Χρυσοστόμου στο Πολύδροσο Χαλανδρίου. Την ημέρα εκείνη Καθαγιάστηκε Ιερό Αντιμήνσιο και δωρίθηκε ως ευλογία στην οικογένεια Βούλγαρη δια του τακτικού Καθηγητού της Θεολογικής Σχολής του Πανεπιστημίου Αθηνών, Χρήστου Βούλγαρη.\nΣτις τέσσερες γωνίες του Αντιμηνσίου έχουν ενσωματωθεί Λείψανα τεσσάρων Αγίων, του Αγίου Πρωτομάρτυρος και Αρχιδιακόνου Στεφάνου, του Αγίου μεγαλομάρτυρος Παντελεήμονος, του Ιαματικού, της Αγίας μεγαλομάρτυρος Αναστασίας, της Φαρμακολυτρίας και της Αγίας ενδόξου μεγαλομάρτυρος Μαρίνας.\nΤο Ιερό αυτό Κειμήλιο δωρίθηκε από τους αδελφούς Χρήστο και Νικόλαο Βούλγαρη και παραδόθηκε στην Καθηγουμένη Παρασκευή Μοναχή, στο τέλος της Αρχιερατικής Θείας Λειτουργίας από τον Σεβασμιώτατο Μητροπολίτης Αιτωλίας και Ακαρνανίας κ.κ. Κοσμά την Κυριακή 20 Νοεμβρίου 2016. Έκτοτε φυλάσσεται σε ειδική Θήκη Αγίων Λειψάνων, και εκτίθεται σε προσκύνηση των επισκεπτών της Ιεράς Μονής Ευαγγελισμού της Θεοτόκου στην Παραβόλα Τριχωνίδος.\nΩς Νεοέλληνες έχουμε τις ρίζες μας στο ’21. Οι Εθνικοί μας χυμοί έρχονται από εκεί, και, αν δεν θέλουμε να χαθούμε σαν Έθνος πρέπει να αντλούμε δύναμη από το πνεύμα του ’21 και ακόμα αν θέλουμε να ζήσουμε και να προοδεύσουμε πάνω στο σταυροδρόμι των Ηπείρων που βρισκόμαστε, θα πρέπει να μείνουμε γνήσιοι Έλληνες και να μην ελκυσθούμε από ό,τι άχαρο ή ελεεινό ξένο και να συνεχίσουμε το δρόμο των προγόνων μας και τις εντολές τις Θρησκείας μας, γιατί για μας, το χθες, που παίζει σπουδαίο ρόλο στην οικοδόμηση του σήμερα, πλειοδοτεί και δεν έχει ανάγκη ξένων προτύπων.\nΣυνειδητοποιούντες, όλοι μας, ότι το Ελληνικό Γένος ακόμα μια φορά στις μέρες που περνάμε, περιδινούται και κλιδωνίζεται μπροστά στα ανίερα και άνομα σχέδια γειτόνων μας ας βρισκόμαστε σε επαγρύπνηση και αν χρειασθεί να βροντοφωνάξουμε έμπρακτα ένα ακόμα νικηφόρο και σωστικό ΟΧΙ αντάξιο των αιώνων, αντάξιο της Ελληνικής λεβεντιάς, αντάξιο της κληροδοσίας του ’21, αντάξιο των παλιών και των προσφάτων προγόνων μας.\nΑς αγωνισθούμε με όπλα πνευματικά και ηθικά και να διδασκόμαστε από την Παράδοση και το βίωμα της Εκκλησίας μας. Η Άλωση και οι κατά καιρούς εξελίξεις μας διδάσκουν ότι επιβιώσαμε μέχρι σήμερα χάρις στην Ορθόδοξη Εκκλησία μας. Διότι η Ορθόδοξη Παράδοση μας θυμίζει ότι, μετά από κάθε Σταύρωση του Γένους μας, ακολουθεί η Ανάσταση. Αρκεί όλοι μας να το πιστέψουμε, και να μην ξεχνάμε ποτέ την 29η Μαΐου 1453, την 25η Μαρτίου 1821, την 27η Αυγούστου 1922, την 20η Ιουλίου 1974, την 31η Ιανουαρίου 1996 και τόσες άλλες σημαδιακές ημερομηνίες.\nΟ λαός μας ξέρει να υπερασπίζεται τα ιερά και τα όσιά του. Το έχει κατ’ επανάληψιν αποδείξει. Και θα το αποδείξει και πάλι. Αντίσταση και Ανάκαμψη. Για να ξαναβρούμε ό,τι έχουμε χάσει, για να υπερασπισθούμε ό,τι κινδυνεύει…\nΟ Άγιος Επίσκοπός μας, με τα πολλά παράσημα στο στήθος, να μας ευλογεί από τον ουρανό όπου βρίσκεται η Άγια ψυχή του.\nΧρυσοστόμου του αοιδίμου Αρχιεπισκόπου Αθηνών και πάσης Ελλάδος, αιωνία η μνήμη.


AVANT PREMIERE «THE LAST FACE» - ΔΙΕΣΗ 101.3\nAVANT PREMIERE «THE LAST FACE»\nΟ ΔΙΕΣΗ 101,3 και η ODEON παρουσιάζουν σε avant premiere την ταινία «THE LAST FACE», με τους Χαβιέ Μπαρδέμ και Σαρλίζ Θερόν στους πρωταγωνιστικούς ρόλους και σκηνοθεσία του Σον Πεν. Την Τετάρτη 15 Μαρτίου, στις 20:30, στα Odeon Starcity, Συγγρού 111, Ν.Κόσμος.\nΤο «The Last Face» αφορά στον έρωτα μεταξύ της Δρ. Ρεν Πίτερσεν (Βραβευμένη με Όσκαρ, Σαρλίζ Θερόν), διευθύντριας της διεθνούς οργανισμού ανθρωπιστικής βοήθειας, και του Δρ. Μιγκέλ Λεόν (Βραβευμένος με Όσκαρ, Χαβιέ Μπαρδέμ), της γιατρού, μέλους των Γιατρών του Κόσμου.\nΤοποθετημένη στο ολέθριο φόντο της, ταλανισμένης από τον πόλεμο, Λιβερίας ο Μιγκέλ και η Ρεν πρέπει να βρουν ένα τρόπο να κρατήσουν τη σχέση τους ζωντανή κάτω από τρομακτικά δύσκολες συνθήκες, ενώ παράλληλα, το πάθος τους για την αξία της ανθρώπινης ζωής έρχεται σε αντίθεση με τις εκ διαμέτρου αντίθετες απόψεις τους για την επίλυση των συγκρούσεων που τους περιβάλλουν.\nΣεναριογράφος, παραγωγός, αλλά και πολλοί ακόμη συντελεστές της ταινίας ήταν εξαιρετικά ευαισθητοποιημένοι με το ζήτημα που πραγματεύεται το «The Last Face».\nΟ ένας εκ των πρωταγωνιστών, ο Χαβιέ Μπαρδέμ, είναι ακτιβιστής, με εκτενή ενασχόληση για τα δικαιώματα των προσφύγων. Μάλιστα, ήταν συμπαραγωγός και πρωταγωνιστής του ντοκιμαντέρ «Sons of the Clouds: The Last Colony», με θέμα τον αποικισμό της Δυτικής Σαχάρας, που άφησε σχεδόν 200.000 ανθρώπους σε στρατόπεδα προσφύγων.\nΑλλά και η Σαρλίζ Θερόν είναι γνωστή για το φιλανθρωπικό της έργο, διευθύνοντας τη δική της ΜΚΟ που βοηθά ορφανά παιδιά- φορείς του AIDS στην Αφρική.\nΗ συμμετοχή του Σον Πεν στη σκηνοθεσία, ήταν και αυτή που έδωσε ξεκάθαρο πλάνο και χρώμα στην ταινία. Όπως αναφέρει ένας εκ των παραγωγών: «Ο Σον είναι ένας εξαιρετικά τεχνικός σκηνοθέτης, παρότι προέρχεται από τον χώρο της ηθοποιίας. Είναι απίστευτα άνετος με τον εξοπλισμό, ξέρει ακριβώς τι φακούς θέλει, τι πλάνα θέλει, τι λήψεις, ο, τι απαιτείται για να αποτυπώσει το όραμα του στην οθόνη.»\nΤο cast της ταινίας συμπληρώνουν ο αγαπημένος Ζαν Ρενό, η ελληνικής καταγωγής Αντέλ Εξαρχόπουλος και ο Τζάρεντ Χάρις.\nΗ ταινία αναμένεται να κάνει πρεμιέρα στις κινηματογραφικές αίθουσες στις 16 Μαρτίου.


Επιχειρηματική Ηθική και Κοινωνική Υπευθυνότητα - EBEN GR - EUROPEAN BUSINESS ETHICS NETWORK\nΟ Εταιρικός Κώδικας\nΑριστοτέλης (384-324 π.χ)\nΈνας Κώδικας για όλους.\nΌλοι να είναι ίσοι έναντι του κώδικα,\nχωρίς απαξίωση της διαφορετικότητας.\nΗθική αντιμετώπιση προσωπικών και επαγγελματικών υποχρεώσεων.\nΣυμμόρφωση με τους νόμους, κανόνες και κανονισμούς.\nΣυγκρότηση ολοκληρωμένων και πλήρων εσωτερικών αναφορών.\nΕφαρμογή του κώδικα χωρίς τον φόβο αντιποίνων.\nΠλήρης, αντικειμενική, ακριβής, έγκυρη και κατανοητή αναφορά της λειτουργίας του κώδικα.\nΥιοθέτηση και εφαρμογή των αρχών του κώδικα χωρίς εξαιρέσεις.\nΔιαρκής εφαρμογή του κώδικα σε κάθε πτυχή της εταιρικής λειτουργίας.\nΠροστασία του φυσικού περιβάλλοντος:\nΠροστασία σαν να είναι το σπίτι μας.\nΗ ευημερία μας είναι πάντα κομμάτι της παγκόσμιας ευημερίας.\nΒασισμένο σε Διεθνή Πρότυπα\nΗ έννοια της Εταιρικής Κοινωνικής Ευθύνης (ΕΚΕ) έχει συνδυαστικά δύο χαρακτηριστικά:\nΓια να μπορέσουμε να κατανοήσουμε και να παρακολουθήσουμε την δυναμική της Εταιρικής Κοινωνικής Ευθύνης (ΕΚΕ) και για να είναι η Ελλάδα στην πρωτοπορία των εξελίξεων σε αυτό τον τομέα, πρέπει να κάνουμε μια αναδρομή στην έννοια και την εξέλιξή της μέσα από τους διάφορους ορισμούς που έχουν δοθεί κατά καιρούς.\nΧαρακτηριστικά, η Εταιρική Κοινωνική Ευθύνη (ΕΚΕ) έχει οριστεί ως:\n“μια μορφή εταιρικής αυτο-δέσμευσης\nενσωματωμένης σε ένα επιχειρηματικό μοντέλο”\n“η διαρκής δέσμευση των επιχειρήσεων για συμβολή στην οικονομική ανάπτυξη\nμε παράλληλη βελτίωση της ποιότητας της ζωής των εργαζομένων και των οικογενειών τους όπως επίσης των κοινοτήτων και της κοινωνίας γενικότερα”\n“η εθελοντική δέσμευση των επιχειρήσεων\nγια διαχείριση των δραστηριοτήτων τους\nμε υπεύθυνο τρόπο”\n“η έννοια σύμφωνα με την οποία οι επιχειρήσεις ενσωματώνουν σε εθελοντική βάση κοινωνικούς και περιβαλλοντικούς προβληματισμούς στις επιχειρηματικές τους λειτουργίες\nκαι στις συναλλαγές τους με τα ενδιαφερόμενα μέρη τους”\n(Ευρωπαϊκή Επιτροπή, 2001).\n“η ευθύνη των επιχειρήσεων για την επίδραση που έχουν στην κοινωνία”\n(Ευρωπαϊκή Επιτροπή, 2011).\nΜέσα από τους παραπάνω ορισμούς εντοπίζουμε τα βασικά χαρακτηριστικά της έννοιας της Εταιρικής Κοινωνικής Ευθύνης (ΕΚΕ):\nΟ ορισμός της Εταιρικής Κοινωνικής Ευθύνης (ΕΚΕ) που υιοθετείται στο πλαίσιο της παρούσας Εθνικής Στρατηγικής λαμβάνει υπόψη τους διεθνείς ορισμούς αλλά και τα ιδιαίτερα χαρακτηριστικά της ελληνικής επιχειρηματικής δραστηριότητας.\n– Η Εταιρική Κοινωνική Ευθύνη (ΕΚΕ) αποτελεί εθελοντική αυτο-δέσμευση επιχειρήσεων και οργανισμών και στοχεύει στην υπεύθυνη λειτουργία και διαχείριση των δραστηριοτήτων τους.\n– Ως εθελοντική αυτο-δέσμευση, η Εταιρική Κοινωνική Ευθύνη (ΕΚΕ) προϋποθέτει την ανάληψη πρωτοβουλιών και δραστηριοτήτων, επιπλέον της ελάχιστης συμμόρφωσης με την εκάστοτε νομοθεσία.\n– Στη βάση των παραπάνω χαρακτηριστικών, η έννοια της Εταιρική Κοινωνική Ευθύνη (ΕΚΕ) αποτελεί ένα ολοκληρωμένο πλέγμα πολιτικών και δράσεων που υιοθετεί κάθε επιχείρηση, προσδιορίζοντας τη σχέση της με την κοινωνία και δεν περιορίζεται στην κοινωνική/περιβαλλοντική σήμανση (social/environmental labelling) προϊόντων και υπηρεσιών ούτε στην απολογιστική ανασκόπηση (reporting) δράσεων και πρωτοβουλιών.\nΣυνοψίζοντας, η έννοια της Εταιρικής Κοινωνικής Ευθύνης (ΕΚΕ)\nπερικλείει την ευθύνη κάθε επιχείρησης ή οργανισμού\nαπέναντι στους ανθρώπους, την κοινωνία και το περιβάλλον\nγια τον τρόπο που τους επηρεάζει\nαπό την άσκηση της επιχειρηματικής δραστηριότητας.\nΗ ΕΚΕ είναι μια δυναμική έννοια της οποίας οι αρχές και αξίες εξελίσσονται συνεχώς και ακολουθούν τους προβληματισμούς και τις προκλήσεις που αντιμετωπίζει η κοινωνία. Σήμερα, οι προκλήσεις αυτές απαιτούν άμεση λύση, αλλά με μελλοντική προοπτική.\nΑυτή η μελλοντική προοπτική συνδέει στενά τις έννοιες της ΕΚΕ και της Βιώσιμης Ανάπτυξης σε ένα σύνολο που ενσωματώνει την εξασφάλιση βιωσιμότητας στο παρόν με παράλληλη φροντίδα για την ευημερία των μελλοντικών γενεών και είναι η βάση του οράματός μας.\nΗ ΕΚΕ αφορά όλους όσοι επηρεάζονται από την λειτουργία των επιχειρήσεων και των οργανισμών.\nΜοντέλο Responsible Management Excellence\nΠροκειμένου να προωθηθεί και να διαδοθεί η ηθική στον επιχειρηματικό κόσμο, το EBEN έχει αναπτύξει το μοντέλο Responsible Management Excellence (RME) για οργανισμούς που επιδιώκουν να καταστούν ως πρότυπα και ως top οργανισμοί. Η όλη ιδέα αναφέρεται σε μια ολιστική προσέγγιση που συνδυάζει την Εταιρική Διακυβέρνηση (CG) και την Εταιρική Κοινωνική Ευθύνη (CSR), η καθεμία από τις οποίες εφαρμόζεται σε όλους τους διαφορετικούς επιχειρηματικούς τομείς.\nΤο σύνολο του RME Μοντέλου βασίζεται στην λογική του Αριστοτέλη\nότι «η αριστεία είναι μια συνήθεια» και\n«η ηγεσία χρειάζεται\nτην Ηθική (Επιχειρησιακή Ηθική),\nτο Λόγο (Συστήματα Διαχείρισης),\nτο Πάθος (Πάθος για Ηθική για να επιτύχει την Αειφορία)».\nΑκολουθώντας αυτήν την ολιστική προσέγγιση του Αριστοτέλη (Έλληνας φιλόσοφος 384-322 π.Χ. Δάσκαλος του Μεγάλου Αλεξάνδρου “Είμαι οφειλέτης στον πατέρα μου για τη ζωή αλλά στον δάσκαλό μου για μια ζωή που αξίζει κανείς να ζήσει”), το RME του EBEN βασίζεται σε δύο βασικούς πυλώνες, την Εταιρική Διακυβέρνηση και Εταιρική Κοινωνική Ευθύνη, που έχουν στο κέντρο τους τον Εταιρικό Κώδικα της εταιρείας.\nΤο μοντέλο αποτελείται από 10 βασικά κριτήρια, τα οποία με τη σειρά τους χωρίζονται\nσε συνολικά 50 επιμέρους υποκριτήρια.\nΗ Εταιρική Διακυβέρνηση διαιρείται\nστην Ανάλυση Επιχειρήσεων,\nτην Επιχειρηματική Απόδοση,\nτον Εσωτερικό Έλεγχο\nκαι τους Κανονισμούς & Επικοινωνίες σχετικά με τους παραπάνω τομείς.\nΗ Κοινωνική Ευθύνη χωρίζεται σε\nΑποτελέσματα Οικονομικής σταθερότητας\nκαι τους Κανονισμούς & Επικοινωνίες σχετικά με τις παραπάνω ενέργειες.\nΜε τη σειρά τους, καθένα από αυτά τα “κριτήρια” ακολουθεί τα δικά του ειδικά “δευτερεύοντα κριτήρια” τα οποία επανεξετάζονται ετησίως από την επιτροπή επικυρώσεων EBEN ώστε να καλύπτουν όλες τις πτυχές της επιχειρηματικής ζωής.\nΗ Εταιρική Διακυβέρνηση (CG) και η Εταιρική Κοινωνική Ευθύνη (CSR) διασταυρώνονται με τον Κανονικό Εταιρικό Κώδικα, ο οποίος θεωρείται η καρδιά του μοντέλου.\nΟ κώδικας λαμβάνει υπόψη τα ενδιαφερόμενα μέρη και παρέχει ένα ηθικό υπόβαθρο για τις καθημερινές ενέργειες όλων των μελών ενός οργανισμού.\nΗ πιστοποίηση της εφαρμογής των μοντέλων στον οργανισμό χωρίζεται\nσε ένα Advanced επίτευγμα και ένα Exclusive επίτευγμα,\nανάλογα με τα κριτήρια που χρησιμοποιούνται.\nΣυγχρόνως το EBEN πιστοποιεί εκείνους που καταφέρνουν\nνα καλύπτουν τα ελάχιστα κριτήρια ανά επίπεδο\nσε ειδικές τελετές κάθε χρόνο.\nΗ ύπαρξη και υιοθέτηση του Standard Corporate Code\nείναι η βασική απαίτηση\nκαι οδηγεί στον πρότυπο εταιρικό κώδικα.\nΣυμπληρωματικά η καινοτομία (Platinum Award) δίνεται στις επιχειρήσεις ως επιβράβευση στις προσπάθειες της για καινοτομία που θεωρείται ζωτικής σημασίας για την κοινωνία.\nΤο μοντέλο επίσης ενσωματώνει διάφορα σύγχρονα συστήματα & πρακτικές σε όλο τον κόσμο, λαμβάνοντας επίσης υπόψη τις τοπικές αξίες, τις διεθνείς αρχές, τα θέματα συμμόρφωσης και διαφάνειας.\nΗ ποιοτική επιτυχία του RME Μοντέλου\nεξαρτάται από το επίπεδο ωρίμανσης των συστημάτων CG\nκαι την πληρότητα των ενεργειών τoυ CSR\nπου ασκούνται σύμφωνα με τον Εταιρικό Κώδικα,\nο oποίος προωθείται από τη διοίκηση,\nείναι αποδεκτός από τους εργαζομένους\nκαι υποστηρίζεται από τους Μετόχους.\nΕταιρικής Διακυβέρνησης & Κοινωνικής Ευθύνης\nΜέχρι σήμερα, περίπου 30 οργανισμοί, συμπεριλαμβανομένων πέντε γνωστών διεθνών ναυτιλιακών εταιρειών, έχουν πιστοποιηθεί σε διάφορα επίπεδα του μοντέλου RME.\nΠολλές εταιρείες, ανεξάρτητα από τις τοπικές αξίες και την παράδοση, πάντα θα ελέγχουν οποιοδήποτε κόστος τέτοιων ενεργειών χωρίς να εξετάζουν τα οφέλη. Το ίδιο ισχύει και για την ηθική. Πολλές εταιρείες πιστεύουν ότι σε περιόδους κρίσης το ελάχιστο πράγμα που πρέπει να επενδύσουμε και να υπολογίσουμε είναι η ορθή εταιρική διακυβέρνηση και η εφαρμογή αξιών επιχειρηματικής ηθικής.\nΠολλοί θα δημιουργήσουν μόνο ένα απλό κώδικα δεοντολογίας (που κρέμεται στον τοίχο) μόνο και μόνο για να ευχαριστήσουν τις εμπλεκόμενες πλευρές, αντί να το διαχέουν προς υιοθέτηση και να εξάγουν τα οφέλη που μπορεί να προσφέρει.\nΠολλοί φαίνεται να αγνοούν ή να ξεχνούν ότι η ηθική συμπεριφορά και κουλτούρα μπορούν προσφέρουν πολλά οφέλη, όπως τις βελτιωμένες σχέσεις με τους εργαζόμενους, την αυξημένη παραγωγικότητα των εργαζομένων, ανεβασμένο ηθικό και ενισχυμένη εικόνα της εταιρείας.\nΗ μεγαλύτερη φήμη όχι μόνο βοηθά στην επιλογή νέων\n& ελπιδοφόρων επαγγελματιών, αλλά και στην προσέλκυση νέων πελατών. Ως εκ τούτου, το να συμπεριλαμβάνεται η ΕΚΕ στη δομή ενός οργανισμού δεν είναι πολυτέλεια,\nαλλά είναι κάτι που μπορεί να ωφεληθεί ο οργανισμός.\nΌλα τα παραπάνω χαρακτηριστικά βοηθούν επίσης τους καταναλωτές να αναγνωρίσουν σε αυτές τις επιχειρήσεις ως ασφαλές καταφύγιο σε μια ταραγμένη εποχή και οι επενδυτές να βρουν την εγγύηση για μια μακροπρόθεσμη κερδοφόρα επιχείρηση.\nΥποστηρίζοντας αυτή την άποψη σε μια ερευνητική μελέτη, «Η επιχειρηματική ηθική πληρώνει;» από το Ινστιτούτο Επιχειρηματικής Δεοντολογίας, διαπιστώθηκε ότι\n…οι εταιρείες που διακρίνουν\n«σαφή δέσμευση σε ηθική συμπεριφορά»\nυπερβαίνουν συνεχώς τις εταιρείες\nπου δεν εμφανίζουν τέτοια ηθική συμπεριφορά.\nΠεριγραφή συστήματος HR Analytics\nΤο σημαντικότερο που πρέπει να κάνει μια επιχείρηση είναι να εμπνέεται από τις αντοχές της:\nΝα δημιουργεί Αξία και να κάνει τη διαφορά… σε οτιδήποτε και να συμμετάσχει! Αυτή πρέπει να είναι η βάση για τη στάση της απέναντι στην πρόσληψη και την εξέλιξη των εργαζομένων.\nΓια την επίτευξη βιώσιμης ανάπτυξης, η εταιρεία θα πρέπει να έχει δημιουργήσει ένα όραμα με σαφείς στόχους.\nΗ μεγιστοποίηση της απόδοσης για τους μετόχους, με ταυτόχρονη επίγνωση των εν γένει ευθυνών της εταιρείας προς όλα τα εμπλεκόμενα μέρη (άμεσα ή έμμεσα).\nΝα είναι ένα εξαιρετικό μέρος για να δουλέψει κάποιος, όπου οι άνθρωποι εμπνέονται να βγάζουν τον καλύτερό τους εαυτό.\nΠροώθηση ενός επιτυχημένου δικτύου εταίρων και οικοδόμηση αμοιβαίας εμπιστοσύνης μαζί τους.\nΝα είναι ένας υπεύθυνος «πολίτης» του κόσμου που κάνει τη διαφορά.\nΤΕΛΕΥΤΑΙΟ, ΑΛΛΑ ΕΞΙΣΟΥ ΣΗΜΑΝΤΙΚΟ: Το ήθος,\nηθική στάση σε όλα τα θέματα σύμφωνα με τις τοπικές Αξίες και τις διεθνείς Αρχές του Εταιρικού Κώδικα, διάχυτες σε όλα τα συστήματα, οι οποίες λαμβάνονται υπόψη σε όλες τις δραστηριότητες και από όλους ανεξαιρέτως.\nΤο HRM συνοπτικά\nΗ Δήλωση Αξιολόγησης Αποστολής της Απόδοσης της Διαχείρισης του Ανθρώπινου Δυναμικού θα μπορούσε να διαβαστεί ως εξής:\n“Κανένας από εμάς δεν είναι τόσο καλός όσο όλοι μας.”\nΟ Διευθυντής του τμήματος Ανθρώπινου Δυναμικού θα πρέπει να στοχεύει στη διάδοση των αξιών της επιχείρησης μεταξύ των εργαζομένων και τη χρήση εργαλείων όπως η αξιολόγηση 360 μοιρών, με επαναπληροφόρηση από ανώτερους, συναδέλφους και υφισταμένους.\nΟι βασικοί στόχοι του HR:\nΠαροχή υπηρεσιών πρόσληψης.\nΑνάπτυξη κατευθυντήριων γραμμών και διαδικασιών.\nΕξασφάλιση της πλήρους κατάρτισης όλων των εργαζομένων.\nΠαροχή σε μεμονωμένους υπαλλήλους με προσανατολισμό στην εταιρεία κατά το χρόνο ένταξης.\nΠαροχή υποστήριξης του προσωπικού. Το προσωπικό περιλαμβάνει τους μόνιμους υπαλλήλους πλήρους απασχόλησης, τους εργαζομένους με μερική απασχόληση, τους προσωρινούς υπαλλήλους και τους ανεξάρτητους συνεργάτες μέσω συμβολαίου.\nΔιατήρηση αρχείων καταγραφής όλων των εργαζομένων (Σύστημα Πληροφοριών Ανθρώπινου Δυναμικού).\nΑξιολόγηση και διατήρηση των εργαζομένων που λειτουργούν ως σημαντικά περιουσιακά στοιχεία της εταιρείας και προσπάθεια να μετατραπούν τελικά όλοι ως τέτοιου είδους περιουσιακά στοιχεία.\nΙκανοποίηση των εσωτερικών πελατών ώστε να μένουν παραγωγικοί. Οι εσωτερικοί πελάτες είναι το «παράθυρο» στους εξωτερικούς πελάτες.\nΦιλικό, κατανοητό, ευέλικτο και σύμφωνο με το επιχειρηματικό περιβάλλον. Οι πολιτικές συμμορφώνονται νομικά με σαφώς διατυπωμένες διαδικασίες με έγκαιρες αναθεωρήσεις και σε ένα πλαίσιο που στοχεύει στην αφομοίωσή τους από τους εργαζομένους.\nHRIS (Σύστημα Πληροφοριών Ανθρώπινου Δυναμικού)\nΠρωταρχική λειτουργία της διαδικασίας Διαχείρισης Ανθρωπίνου Δυναμικού είναι η δημιουργία\nροών πληροφοριών που υποστηρίζουν τα εξής:\nΕπαναλαμβανόμενες εργασιακές διαδικασίες της Διαχείρισης Ανθρώπινου Δυναμικού βάσει των αναγκών των διαχειριστών του τμήματος Ανθρώπινου Δυναμικού. Η χρήση του εσωτερικού δικτύου (Intranet) ή του διαδικτύου (Internet) για περαιτέρω επικοινωνία μεταξύ των εργαζομένων και του τμήματος Ανθρώπινου Δυναμικού είναι επίσης χρήσιμη.\nΗ διαδικασία Διαχείρισης Ανθρωπίνου Δυναμικού υποστηρίζει τις εργασιακές συνήθειες του τμήματος Ανθρώπινου Δυναμικού και παρέχει πληροφορίες για διοικητικές αποφάσεις:\nI. Ανίχνευση, καταγραφή και αποθήκευση δεδομένων σχετικά με δραστηριότητες ανθρώπινου δυναμικού\nII. Δημιουργία ποικιλίας μορφών Ανθρωπίνου Δυναμικού και εγγράφων\nIII. Προετοιμασία διοικητικών εκθέσεων. Προετοιμασία κυβερνητικών εκθέσεων\nΟ σχεδιασμός του Ανθρωπίνου Δυναμικού έχει ως στόχο να προσδιορίσει ποιες απαιτήσεις στη Διαχείριση Ανθρώπινου Δυναμικού υπάρχουν για τρέχοντα και μελλοντικά αποθέματα και απαιτήσεις εργαζομένων.\nΟ οργανισμός εξασφαλίζει ότι έχουν τον σωστό αριθμό και τύπους ανθρώπων στη σωστή θέση. Αυτό το καθήκον επιτυγχάνεται με την τακτική πρόσληψη και επιλογή, την αξιολόγηση των επιδόσεων, τις διαδικασίες προαγωγών, τα προγράμματα εκπαίδευσης και ανάπτυξης. Η σωστή κουλτούρα αναπτύσσεται, διατηρείται και προωθείται ως συνήθεια για όλους τους υπαλλήλους της ομάδας.\nΣύστημα Ανάλυσης & Σχεδιασμού Εργασίας\nΠρόκειται για τη διαδικασία καθορισμού των καθηκόντων και των προαπαιτούμενων μιας θέσης εργασίας και του είδους ενός ατόμου που πρέπει να προσληφθεί για την εν λόγω θέση. Η σωστή κουλτούρα λαμβάνεται πάντοτε υπόψη ως βάση για την ανάλυση εργασίας. Η ανάλυση αυτή χωρίζεται σε 2 διαδικασίες που είναι:\nΗ Περιγραφή θέσης εργασίας\nΕίναι ένας κατάλογος των καθηκόντων, των ευθυνών, της σχέσης με άλλες θέσεις εργασίας, των συνθηκών εργασίας και των εποπτικών αρμοδιοτήτων.\nΒοηθά τους επιβλέποντες να αναθέτουν εργασία στους υφισταμένους ώστε να μπορούν να καθοδηγούν και να παρακολουθούν τις επιδόσεις τους.\nΒοηθά στη διαδικασία πρόσληψης και επιλογής.\nΒοηθά στον σχεδιασμός του Ανθρώπινου Δυναμικού.\nΕίναι χρήσιμο στην εκτίμηση των επιδόσεων.\nΕίναι χρήσιμο για την αξιολόγηση της εργασίας, προκειμένου να αποφασιστεί το ποσοστό αμοιβής για μια συγκεκριμένη θέση εργασίας.\nΒοηθά επίσης στην αναζήτηση κατάλληλων προγραμμάτων κατάρτισης και ανάπτυξης.\nΟι Προδιαγραφές θέσης εργασίας\nΕίναι μια λίστα προαπαιτούμενων από το άτομο που θα πληρώσει μία θέση εργασίας όπως οι εκπαιδευτικές δεξιότητες.\nΤο τμήμα Ανθρώπινου Δυναμικού της εταιρείας ελέγχει τη δική του περιγραφή & ανάλυση για συγκεκριμένες θέσεις εργασίας, για την οποία λαμβάνει πληροφορίες σχετικά με τις εργασιακές δραστηριότητες των εργαζομένων, τη συμπεριφορά τους, το επίπεδο απόδοσής τους, το περιεχόμενο της εργασίας και τις προσωπικές προϋποθέσεις, καθώς και άλλες πληροφορίες σχετικές με τη συμπεριφορά των εργαζομένων.\nΔΙΑΣΦΑΛΙΣΗ ΠΛΗΡΟΦΟΡΙΑΣ ΒΑΣΗ RME & ΠΙΝΑΚΑΣ ΑΠΟΔΟΣΗΣ ΑΣΦΑΛΕΙΑΣ\nΤο ICS Scorecard είναι μια ενότητα του μοντέλου RME (Responsible Management Excellence).\nΟ πίνακας απόδοσης (Scorecard) παρέχει οδηγίες σχετικά με τη μεθοδολογία αξιολόγησης των βασικών παραμέτρων που παρέχουν επαρκή ασφάλεια στην εταιρεία υπό την προϋπόθεση μίας ακέραιας και διαφανούς χρήσης της πληροφόρησης εφαρμόζοντας ταυτόχρονα τους υποχρεωτικούς κανονισμούς του Γενικού Κανονισμού για την Προστασία Δεδομένων-GDPR.\nΤο ICS θα βοηθήσει στην αναγνώριση των κινδύνων σε οποιοδήποτε σύστημα επικοινωνίας πληροφορικής και στη λήψη τεκμηριωμένη απόφασης για το τι χρειάζεται η διεύθυνση διαχείρισης των κινδύνων.\nΤο EBEN δημιούργησε ένα πλαίσιο βάσει του οποίου μια εταιρεία μπορεί να αξιολογείται ανά τακτά διαστήματα πάνω σε διαδικασίες και συστήματα πληροφόρησης και επικοινωνίας σε συνάρτηση με τις αυστηρές απαιτήσεις των προτύπων GDPR, Sarbanes Oxley, ISO 27001 και πλαισίου COBIT.\nΑποτελείται από 8 κριτήρια που έχουν πάντα ως επίκεντρο τον Εταιρικό Κώδικα που είναι η κατευθυντήρια γραμμή «ηθικών» εταιρειών.\nΗ Διασφάλιση Πληροφορίας & ο Πίνακας Απόδοσης Ασφαλείας (IT Compliance and Security Scorecard) σχετίζονται στενά με το RME (Responsible Management Excellence Model), το οποίο αποτελεί το εργαλείο Επιχειρηματικής Ηθικής του EBEN.\nPlan-Do-Check-Act (PDCA), κύκλος Deming\nΜια βασική προσέγγιση για την αξιολόγηση της συμμόρφωσης και της ασφάλειας των ΤΠ με τη διεξαγωγή διαδικασιών δοκιμών, συστημάτων και επιχειρησιακής μεθοδολογίας είναι ο κύκλος Ρlan- Dο- Check- Act ή PDCA cycle (Σχεδιασμός–Εφαρμογή- Έλεγχος-Ενέργειες).\nΠρόκειται για μια μεθοδολογία τεσσάρων σταδίων για τη βελτίωση της πληροφορικής, όχι μόνο για τα συστήματα και διαδικασίες διαχείρισης, αλλά και για την εφαρμογή αλλαγών κατά την διάρκεια των επιχειρηματικών διαδικασιών.\nΟ κύκλος PDCA θα πρέπει να επαναλαμβάνεται ξανά και ξανά για συνεχή βελτίωση του οργανισμού και ανάλογα με αυτή τη διαδικασία, η διαδικασία επικύρωσης αξιολογεί βάσει του μοντέλου RME κάθε σύστημα διαχείρισης και δράσης ώστε να κερδίσει ανάλογους βαθμούς.\nΤο PDCA αποδίδεται στον Dr. W. Edwards Deming, αμερικανικό μηχανικό, στατιστικό και σύμβουλο διαχείρισης. Οι θεωρίες του Deming αποτελούν τη βάση της ΔΟΠ (Διοίκηση Ολικής Ποιότητας) και τα πρότυπα ποιότητας ISO 9001. Ωστόσο, η προέλευση του PDCA μπορεί να ανιχνευθεί στον γνωστό εμπειρογνώμονα στατιστικών κ. Walter A. Shewart, στη δεκαετία του 1920.\nΟ Shewhart ήταν Αμερικανός φυσικός, μηχανικός και στατιστικός που συχνά θεωρείται ο πατέρας του στατιστικού ελέγχου ποιότητας. Εισήγαγε την έννοια της μεθοδολογίας PLAN, DO and SEE. Στη συνέχεια, ο Edward W. Deming τροποποίησε τον κύκλο SHEWART ως: PLAN, DO, STUDY and ACT.\nΗ μεθοδολογία (υπό την οπτική του μοντέλου) εφαρμόζεται με στόχο τη βελτίωση της ποιότητας και της αποτελεσματικότητας των διαδικασιών στο πλαίσιο της διαχείρισης του κύκλου ζωής του προϊόντος, τη διαχείριση έργου, διαχείριση ανθρώπινου δυναμικού (HRM), τη διαχείριση αλυσίδας εφοδιασμού (SCM) και σε πολλούς άλλους τομείς επιχειρηματικής δραστηριότητας.\nΟι κύριες φάσεις του είναι οι εξής:\nΣχεδιάστε τις κατάλληλες ενέργειες, ορίστε τους KPI και τους στόχους, προετοιμάστε την απαραίτητη τεκμηρίωση\nΔοκιμή της αλλαγής / Εφαρμογή της βελτίωσης.\nΈλεγχος της βελτίωσης, μετρήστε και αξιολογήστε τα αποτελέσματα πριν και μετά τη σύγκριση δεδομένων και προσδιορίστε όσα έχετε μάθει.\nΕλέγξτε και λάβετε διορθωτικές και προληπτικές ενέργειες. Αν η αλλαγή δεν λειτούργησε, κάντε ξανά τον κύκλο διαφοροποιώντας ένα σχέδιο. Αν ήταν επιτυχής, ενσωματώστε όσα μάθατε από τη δοκιμασία σε ευρύτερες αλλαγές.\nΜε λίγα λόγια, τα πιο σημαντικά οφέλη του PDCA είναι τα εξής:\n– Αποτελεσματική καθημερινή διαχείριση ρουτίνας – για το άτομο ή / και την ομάδα\n– Συνεχής ανάπτυξη\n– Ανάπτυξη σχέσεων και ποιότητας προμηθευτών\n– Ανάπτυξη διαχείρισης πόρων πληροφορικής\n– Νέα προϊόντα και ανάπτυξη καινοτόμων υπηρεσιών\n– Δοκιμές διεργασιών και διαδικασίες επίλυσης προβλημάτων\nΗ έκθεση βιωσιμότητας βοηθά τους οργανισμούς\nνα επικεντρωθούν στον καθορισμό στόχων,\nστη βελτίωση των εσωτερικών διαδικασιών,\nστη μέτρηση των επιδόσεων και\nστην αποτελεσματική διαχείριση των αλλαγών,\nπροκειμένου να καταστήσουν τις επιχειρήσεις τους αποδοτικές και μακροχρόνιες.\nΗ έκθεση βιωσιμότητας του οργανισμού παρουσιάζει πληροφορίες που αντικατοπτρίζουν το σημαντικό οικονομικό, περιβαλλοντικό και κοινωνικό αποτύπωμα της λειτουργίας του εκάστοτε οργανισμού.\nΟι εκθέσεις βιωσιμότητας των οργανισμών δεν ενισχύουν απλά την αξιοπιστία τους. Ειδικά για τις εταιρείες που θέλουν να έχουν πρόσβαση στις κεφαλαιαγορές, η υποβολή εκθέσεων βιωσιμότητας έχει ουσιαστική σημασία, δεδομένου ότι οι μακροπρόθεσμοι επενδυτές προτιμούν εταιρείες που βασίζονται σε ένα αειφόρο πλαίσιο.\nΗ έκθεση βιωσιμότητας του EBEN βασίζεται πάνω στο Responsible Management Excellence Model (RME) καλύπτοντας όλες τις βασικές απαιτήσεις των υποκριτηρίων και είναι άμεσα ή έμμεσα συνδεδεμένο με τις αρχές του GRI και των 10 αρχών του UN Global Compact.\nΤο Μοντέλο Αριστείας Υπεύθυνης Διοίκησης του EBEN\nΤο Responsible Management Excellence Model του EBEN βασίζεται σε δύο βασικούς πυλώνες: την Εταιρική Κοινωνική Υπευθυνότητα (CSR) και την Εταιρική Διακυβέρνηση (CG) που συνδέονται στενά με τον Εταιρικό Κώδικα της εταιρείας (Corporate Code).\nΤο μοντέλο αποτελείται από 10 βασικά κριτήρια\nτα οποία με τη σειρά τους αποτελούνται σε συνολικά 50 υποκριτήρια.\nΗ φιλοσοφία του μοντέλου\nπηγάζει από τη διδασκαλία του Αριστοτέλη\n(αρχαίος Έλληνας φιλόσοφος και δάσκαλος του Μεγάλου Αλεξάνδρου), όπου αναφέρεται ότι για την επίτευξη ηγεσίας, χρειαζόμαστε συστήματα στις επιχειρήσεις (Λόγος),\nηθική συμπεριφορά (Ήθος) και Πάθος, με απώτερο στόχο τη διατήρηση της κουλτούρας μας.\nΗ ποιοτική επιτυχία του RME Model εξαρτάται από το επίπεδο της συστημάτων Εταιρικής Διακυβέρνησης και τις δράσεις Εταιρικής Κοινωνικής Ευθύνης που ασκούνται σύμφωνα με τον Εταιρικό Κώδικα.\nΑυτή τη στιγμή προτεινόμενες αρχές πρέπει να περιλαμβάνουν και τις 10 βασικές αρχές του Εταιρικού Κώδικα που είναι η καρδιά του μοντέλου RME. Ο κώδικας λαμβάνει υπόψη όλα τα ενδιαφερόμενα μέρη και παρέχει μια ηθική βάση για τις καθημερινές ενέργειες όλων των μελών ενός οργανισμού.\nΔηλώνουμε ότι υποστηρίζουμε τις συναφείς αρχές του Παγκόσμιου Συμφώνου των Ηνωμένων Εθνών και την πρωτοβουλία Global Reporting Initiative (GRI) ως τα σημαντικότερα εργαλεία, όπως το ISO 26000, στηρίζοντας οργανισμούς προς τη σωστή κατεύθυνση για βιώσιμη επιτυχία.\nΥπόδειγμα Βιωσιμότητας EBEN\nΤο υπόδειγμα βιωσιμότητας του ΕΒΕΝ παρέχεται αναλυτικά παρακάτω ως μία καθοδήγηση για το πώς μια επιχείρηση μπορεί να παρουσιάσει έκθεση βιωσιμότητας, ανεξάρτητα από τη φύση των δραστηριοτήτων της.\nΠεριέχει κανόνες που είναι ευρέως αποδεκτοί διεθνώς ως μέρη της έκθεσης βιωσιμότητας και με αυτό τον τρόπο μπορούν να συγκριθούν διαφορετικές εταιρείες και οργανισμοί. Αυτό μπορεί να βοηθήσει μια επιχείρηση να εκτιμήσει καλύτερα τη θέση της ως υπεύθυνος πολίτης, να χρησιμοποιήσει την έκθεσή της για τη βιωσιμότητα ως σημείο αναφοράς στον επιχειρηματικό κόσμο και να είναι η βάση για επίτευξη μακράς βιωσιμότητας.\nΗ αειφορία είναι, και θα είναι ολοένα και περισσότερο, βασική για τις επιχειρήσεις, τις αγορές και την κοινωνία, ιδιαίτερα σε περίοδο κρίσης και την έλλειψη επιχειρησιακής ηθικής.\nΟι πληροφορίες σχετικά με την υποβολή εκθέσεων βιωσιμότητας είναι συναφείς με τις προοπτικές αξίας μιας επιχείρησης και, ως εκ τούτου, πρέπει να αποτελούν τον πυρήνα της ολοκληρωμένης έκθεσης. Αυτός είναι ο λόγος που οι εκθέσεις βιωσιμότητας απαιτείται να παρουσιάζονται συγχρόνως ή να ενσωματώνονται στις ετήσιες Οικονομικές Καταστάσεις.\nΣτο πλαίσιο της εφαρμογής του υποδείγματος της βιωσιμότητας του ΕΒΕΝ, οι εταιρείες θα πρέπει να κάνουν μια παρουσίαση του εαυτού τους (τύπος, προϊόντα, αγορές κ.λπ.) και στη συνέχεια, να αναπτύξουν κάθε ένα από τα θέματα που τίθενται στο πλαίσιο.\nΗ αναφορά κάθε θέματος δεν πρέπει να υπερβαίνει την μια σελίδα ανά ερώτηση, εκτός εάν τα συστήματα ή άλλα γεγονότα χρειάζονται περαιτέρω ανάλυση λόγω του σχετικού αριθμού τους ή/και της πολυπλοκότητάς τους.\nΟι ζωτικής σημασίας πληροφορίες πρέπει να περιλαμβάνονται σε συνοπτική μορφή και με συστηματικό τρόπο πάντα σε σχέση με τον κύκλο Σχεδιασμός–Εφαρμογή- Έλεγχος-Ενέργειες (Plan- Dο- Check- Act cycle) με έμφαση στα συστήματα ή τις ενέργειες που οδηγούν σε KPIs (Δείκτες Επίδοσης). Οι ανάλογες εκθέσεις/αναφορές πρέπει να είναι συστηματικές, έτσι ώστε να μπορεί εύκολα να αναθεωρούνται κατά διαστήματα, να αξιολογούνται και να είναι σαφώς κατανοητές από όλους τους ενδιαφερόμενους.\nΘα θέλαμε να ευχαριστήσουμε όλους τους οργανισμούς που (θα) χρησιμοποιούν το υπόδειγμα της βιωσιμότητας του ΕΒΕΝ για την κατάρτιση των εκθέσεων αειφορίας τους.\nΤα βραβεία του EBEN χορηγούνται σε αυτούς οργανισμούς σε κατά την διάρκεια της ετήσιας εκδήλωσης που τους προβάλει ως πρότυπο στον επιχειρηματικό κόσμο, εφόσον βέβαια η πιστοποίησή τους έχει επιτευχθεί, σύμφωνα με την διαδικασία επικύρωσης που προΐσταται της βράβευσης.\nΤο υπόδειγμα της βιωσιμότητας του EBEN επανεξετάζεται ετησίως σύμφωνα με την ανασκόπηση του RME Μοντέλου από την Επιτροπή Επαγγελματιών του EBEN, την οποία ευχαριστούμε για τη συμβολή τους.


Τι είναι τα όνειρα, τι πληροφορίες μας δίνουν και τελικά είναι προφητικά; -idiva.gr\nΟ Παντελής Παπαδόπουλος, Ψυχίατρος – Ψυχοθεραπευτής, μας εξηγεί τα πάντα για τα όνειρα, την αξία της μελέτης τους και τους μηχανισμούς που διαμορφώνουν το περιεχόμενό τους.\nΟι παραστάσεις που βλέπουμε κατά τη διάρκεια του ύπνου λέγονται όνειρα. Ο ύπνος διακρίνεται σε στάδια ανάλογα με το αν υπάρχουν ταχείες οφθαλμικές κινήσεις (REM – Rapid Eye Movement) ή όχι (Non REM ή NREM): Το άτομο βλέπει όνειρα στη φάση REM, η οποία χαρακτηρίζεται από πλήρη μυϊκή χαλάρωση, αλλά ταυτόχρονα από ενεργοποιημένα εγκεφαλικά κύματα. 5-10% της ζωής μας το περνάμε ονειρευόμενοι.\nΗ μελέτη των ονείρων καταλαμβάνει μια ιδιαίτερη θέση στην ψυχανάλυση. Η ερμηνεία των ονείρων (φρόυντ 1900) υπήρξε μια τόσο επαναστατική και τόσο μνημειώδης προσφορά στην ψυχολογία όσο “Η Καταγωγή των ειδών” για την βιολογία μισό αιώνα νωρίτερα.\nΤο υλικό των ονείρων είναι πάντα σχετικό με το άτομο που ονειρεύεται, είτε με γεγονόταπου του συνέβησαν, είτε με τις ανησυχίες, επιθυμίες και φαντασιώσεις που είχε και έχει. Η ανάλυση ενός ονείρου μπορεί να μας δώσει στοιχεία για την καλύτερη και βαθύτερη κατανόηση της ψυχικής κατάστασης εκείνου που έχει ονειρευτεί. Αποτελεί την καλύτερη πηγή πρόσβασης στο ασυνείδητο ενός ανθρώπου.\n3) Η τρίτη κατηγορία περιλαμβάνει παρορμήσεις που έχουν αποκλειστεί από το συνειδητό ή έχουν απαγορευτεί από την άμεση ικανοποίησή τους. Το Εγώ τις έχει απωθήσει. Οι άμυνες του Εγώ απέναντι στις παρορμήσεις (Εκείνο) αναπτύσσονται στην παιδική ηλικία. Γι’αυτό και το υλικό που περιέρχεται στο όνειρο (λανθάνον περιεχόμενο) σχετίζεται με την περίοδο εκείνη και είναι συνήθως παιδικό ή νηπιακό.\nΔύο βασικοί παράγοντες επιδρούν στη διαμόρφωση του ονείρου. Ο ένας είναι η “μετάφραση” του λανθάνοντος περιεχομένου (προβλήματα, ενδιαφέροντα, συναισθήματα της καθημερινότητας) σε πρωτογενείς σκέψεις που εκφράζονται μέσα από εικόνες στο έκδηλο περιεχόμενο. Όπως για παράδειγμα ένας σκιτσογράφος μεταφέρει τις σκέψεις του μέσα από το σκίτσο. Παράλληλα επιλέγονται στοιχεία (κομμάτια) του λανθάνοντος περιεχομένου, τα οποία σχετίζονται με απωθημένες παρορμήσεις του παρελθόντος. Κι όλα αυτά αρκετά συμπυκνωμένα, έτσι ώστε μια εικόνα να εκφράζει πολλές πλευρές του λανθάνοντος περιεχομένου.\nΟ δεύτερος παράγοντας, ο οποίος κάνει το όνειρο ακόμα πιο δυσνόητο είναι οι μηχανισμοί άμυνας του Εγώ. Κινητοποιούνται από τους ίδιους λόγους και με τον ίδιο τρόπο όπως και στην καθημερινότητα. Όταν ένα παιδί, για παράδειγμα, αναγκάζεται ν’αγαπήσει τον/την αδελφό/αδελφή του για ν’αποφύγει την απαγορευμένη επιθετικότητά του, χρησιμοποιεί τον αντίστοιχο μηχανισμό άμυνας: (αντιστροφή του συναισθήματος). Το ίδιο μπορεί να συμβεί και στο όνειρο με αποτέλεσμα να διαστρεβλώνεται η εικόνα που βλέπουμε (αντί να χτυπήσει το αδέρφι, το χαϊδεύει).\nΑς υποθέσουμε ότι αυτός που ονειρεύεται είναι μια γυναίκα και ότι το τμήμα του λανθάνοντος περιεχομένου του ονείρου που προέρχεται από το απωθημένο είναι μια επιθυμία για σεξουαλική σχέση με τον πατέρα της, η οποία γεννήθηκε κατά την οιδιπόδεια φάση αυτής που ονειρεύεται. Αυτό θα μπορούσε να αναπαραστεί στο έκδηλο όνειρο, σύμφωνα με μια κατάλληλη φαντασίωση εκείνης της περιόδου, με μια εικόνα της ίδιας και του πατέρα της να είναι σε διαμάχη μεταξύ τους, και με ένα συνοδευτικό αίσθημα σεξουαλικής διέγερσης. Όμως, αν οι άμυνες του εγώ εναντιώνονται σε μια τέτοια μη μεταμφιεσμένη έκφραση αυτής της οιδιπόδειας επιθυμίας, η σεξουαλική διέγερση μπορεί να αποκλειστεί από τη συνείδηση, με αποτέλεσμα το έκδηλο στοιχείο του ονείρου να γίνει απλώς μια εικόνα διαμάχης με τον πατέρα, χωρίς τη συνοδεύουσα σεξουαλική διέγερση. Αν αυτό είναι ακόμη πολύ κοντά στην αρχική φαντασίωση για να είναι ανεκτό από το εγώ χωρίς άγχος ή ενοχή, η εικόνα του πατέρα μπορεί να μην καταφέρει να εμφανιστεί, και, αντί γι’αυτήν, να εμφανιστεί μια εικόνα στην οποία αυτή που ονειρεύεται είναι σε διαμάχη με κάποιον άλλο, για παράδειγμα με το γιό της. Αν η εικόνα της διαμάχης είναι ακόμη πολύ κοντά στην αρχική φαντασίωση, μπορεί να αντικατασταθεί από κάποια άλλη φυσική δραστηριότητα, για παράδειγμα χορός με το γιό της. Ακόμη κι αυτό, όμως, μπορεί να είναι δυσάρεστο στο εγώ και, αντί για το έκδηλο στοιχείο του ονείρου, που μόλις περιγράφτηκε, μπορεί να εμφανιστεί στο όνειρο μια εικόνα μιας παράξενης γυναίκας με ένα αγόρι που είναι γιος της, σε ένα δωμάτιο με γυαλισμένο πάτωμα.\nΗ Αυθεντική συνταγή Αραβικής Πίτας. Δοκιμάσετε κι ...


ΠΑΝΣΥΦΙ: Η αντίστροφη μέτρηση έχει αρχίσει – apoel.net\nΑρχική/ΕΙΔΗΣΕΙΣ/ΠΑΝΣΥΦΙ: Η αντίστροφη μέτρηση έχει αρχίσει\nΠΑΝΣΥΦΙ: Η αντίστροφη μέτρηση έχει αρχίσει\nΠαει, πέρασε, εισέπραξε και έφυγε η κόρη που ήρθε για να κάνει καινούρια αρχή αλλα τελικά θα χρειαστεί να κάνουνε καινούριο πανό αφού τους το πήραμε με την ίδια ευκολία που το πήρανε και της μάνας της οι Ολλανδοί… Κατα μάνα κατα κόρη λοιπόν! Περιμέναμε συμβολικά μέχρι το 24ο λεπτό για να αποθεώσουμε την Ψυχαρα μας, όπως θα κάνουμε κάθε βδομάδα, σε κάθε αγώνα, διότι ότι και να πούμε, ότι και να κάνουμε είναι λίγο! Και τα καλύτερα έπονται…\nΑκόμη ένα σαββατοκύριακο λοιπόν χωρίς μπάλα για τον Θρύλο, για διαφορετικούς όμως λόγους αυτή τη βδομάδα! Βλέπετε, άλλες θα ταξιδέψουν μέχρι την ‘μακρινή’ Λεμεσο την Κυριακή και άλλοι θα ταξιδέψουν μεχρι τ’αστερια την Τρίτη το βράδυ, και όχι μόνο… Πρέπει να αρχίσουμε να συνηθίζουμε τα μεσοβδομαδα παιγνίδια και ταξίδια κι’ας θα’χουμε λιγότερες μέρες ξεκούρασης! Η διάφορα είναι ότι εμείς γουστάρουμε αντι να κλαίμε…\nΚαι απο τώρα αρχίζει η αντίστροφη μέτρηση… 72 ώρες έχουν απομείνει και το ΓΣΠ πορτοκαλί ηφαίστειο θα γίνει! 72 ώρες και οι δρομοι της Λευκωσίας θα τραντάξουν απο την πορεία του Συνδέσμου που αναχωρεί στις 20.00!!\nΌλοι απο νωρίς στο γήπεδο! Να το κάνουμε κόλαση απ\nΠροηγούμενο Ώρα για την πρώτη νίκη\nΕπόμενο Προετοιμασίες σε όλα τα επίπεδα